Fuad Muradov komitəyə gələndən sonra nə dəyişdi? - Xatirə Sadiq yazır | KONKRET\n13 Fevral, 2021 - 12:29 23.6 K\nDiasporla İş üzrə Dövlət Komitəsi fəaliyyəti göz önündə olan və dərhal nəzərə çarpan qurumlardan biridir. Demokratiya və söz azadlığı mühitində hər hansı dövlət qurumu barədə müxtəlif fikirlər söyləmək, hətta tənqidi rəylər səsləndirmək baxımından hər kəs sərbəstdir. Amma bu düşüncələr qərəzli olanda arxasında hansı məkrli məqsədlərin dayandığı açıq-aşkar görünür.\nSon günlər xaricdə fəaliyyət göstərən diaspor təşkilatlarının zəif olması, xüsusilə də Vətən müharibəsi zamanı erməni diasporuna və təbliğatına uduzduğu iddia edilir, buna görə Diasporla İş üzrə Dövlət Komitəsinin ünvanına tənqidi fikirlər səslənir.\nHərçənd komitənin pandemiyadan öncəki fəaliyyətinə qısa bir nəzər salmaq həmin tənqidlərin əsassız olduğunu görmək üçün yetərlidir. Çünki 2018-ci ildə bu qurumun rəhbərliyinə Fuad Muradov gətirildikdən sonra dövlətin diaspor siyasətinin sistemli və ardıcıl şəkildə həyata keçirildiyi göz önündədir. Dövlət Komitəsinin rəhbərliyindən tutmuş bütün əməkdaşlarına qədər hər kəs xaricdə yaşayan soydaşlarımızla son dərəcə nəzakətlə və həssaslıqla davranır, onların demək olar ki, nazı ilə oynayır. Bu qurumda diaspor təşkilatlarına hər hansı təzyiq göstərməkdən söhbət belə gedə bilməz. Çünki komitə əməkdaşları diaspor fəaliyyətinin Vətən sevdalılarına məxsus xüsusiyyət olduğunu, bu missiyanın könüllülük əsasında həyata keçirildiyini unutmurlar.\nİndi hər kəsin xaricdə yaşayan qohum və ya dost-tanışı var. Adının çəkilməsini istəməyən dostlarımızdan biri Fuad Muradovun Avropada yaşayan diaspor təşkilatlarının nümayəndələri və soydaşlarımızla görüşündən maraqlı məqamları danışmışdı. Sən demə, Dövlət Komitəsinin sədri bütün görüşlərində siyasi baxışlarından asılı olmayaraq, soydaşlarımızı Vətən naminə birləşməyə, həmrəy olmağa, şəbəkələşməyə çağırışlar edib. Onlara yerli dilləri mükəmməl öyrənməyi, yaşadıqları ölkələrin içtimai-siyasi, elm və mədəni həyatına sıx inteqrasiya etməyi, lobbi fəaliyyətini gücləndirməyi nəzakətlə tövsiyə edib.\nƏn əsası, 2019-cu ildən başlayaraq komitənin sədri həmvətənlərimizin diqqətini ölkəmizə ermənilərin havadarları tərəfindən edilən basqı və təzyiqlərə, dövlət müstəqilliyimizə yaranmış təhlükələrə cəlb edərək, onların mütəşəkkil şəkildə fəaliyyət göstərmələrinin vacibliyindən danışıb.\nDövlət Komitəsinin tövsiyələri yalnız söz olaraq qalmayıb. Məhz komitənin xahişi ilə Azərbaycan diasporunun hələ yəhudi, yunan, türk, erməni diasporları qədər güclü maliyyə imkanlarına malik olmadığını nəzərə alan dövlətimiz Azərbaycan Diasporuna Dəstək Fondunu yaradıb. Fəaliyyəti tam şəffaf olan bu fondun hesabına xaricdə yaşayan soydaşlarımızın və icmaların çoxlu sayda layihələri gerçəkləşdirilib. Bütün bunları görmək üçün Diasporla İş üzrə Dövlət Komitəsinin pandemiyadan öncəki fəaliyyətinə nəzər salmaq kifayətdir.\nSoydaşlarımızın fəaliyyətlərinin sistemli şəkil alması üçün 26 ölkəni, 121 diaspor təşkilatını əhatə edən 11 Koordinasiya Şurası təsis olunub. 10 ölkədə soydaşlarımızı bir araya gətirmək, tədbirlərini keçirmək və yerli ictimaiyyətə sıx inteqrasiya olmaq məqsədilə 12 Azərbaycan evi yaradılıb. “Diaspor Gənclərinin Yay Düşərgələri”, “Liderliyin inkişafı”, “Beyinqazanma proqramı”, “Azərbaycan Diaspor Gəncləri”, “Azərbaycan Diaspor Könüllüləri” kimi layihələr gerçəkləşdirilib.\nHər birimizə əziz və doğma olan “Qarabağ” kəlməsi Birinci vitse-prezident Mehriban xanımın göstərişilə xaricdə brendə çevrilib. Fransanın Nant, İsveçrənin Bern şəhərlərində təsis olunmuş Azərbaycan həftəsonu məktəbləri və Rotterdamda yaradılan idman klubu böyük iftixar hissi ilə “Qarabağ” adını daşıyır.\nDövlət Komitəsi soydaşlarımızın dərsliklərlə bağlı xahişlərini yerinə yetirib. Komitənin təşəbbüsü ilə ölkəmizdə “Azərbaycan dili” dərslikləri nəşr edilib və həftəsonu məktəblərə çatdırılıb. Xaricdə doğulan azərbaycanlı uşaqlrın öz doğma dilini unutmamaları məqsədilə həmin dərsliyin elektron variantı komitənin saytında yerləşdirilib.\nTəkcə Gürcüstanın Marneuli rayonunda Gürcüstan Azərbaycanlılarının İnteqrasiya Mərkəzinin təsis olunması faktına görə Dövlət Komitəsini alqışlamaq olar. Çünki bu Mərkəzdə yaradılmış kurslarda əldə etdikləri bilik sayəsində 35-dən artıq azərbaycanlı gənc 4+1 proqramına əsasən Gürcüstanın müxtəlif ali məktəblərinə qəbul olunub. Hansı dövlət məmurunun Gürcüstanın Laqodexi rayonunun Qabal kəndinə və Saqareco rayonunun Qaraçöp mahalına səfər etdiyinin şahidi olmuşuq? Pandemiyadan öncə Fuad Muradov həmin ucqar mahalda da olmuş və soydaşlarımızın problemləri ilə yerində maraqlanmışdı. Həmin problemlər Gürcüstan hökumətinin üzvləri ilə görüşlərdə qaldırılmış və onların həlli istiqamətləri müzakirə edilmişdi.\nVaxtilə Azərbaycanın tarixi günlərində müxalif düşüncəli mühacirlərin Ermənistanın xaricdəki səfirlikləri və ya dövlət qurumları önündə keçirdikləri azsaylı aksiyalar arxada qalıb. Komitənin fəaliyyəti sayəsində Azərbaycanın tarixi günlərilə əlaqədar dünyanın müxtəlif ölkələrində izdihamlı mitinqlər, aksiyalar keçirilir, müxtəlif konfranslar, “dəyirmi masa”lar, müsabiqələr, sərgilər, konsertlər və sair təşkil edilir.\nÖtən il fevralın 22-də Berlin şəhərində Avropanın 30-dan çox ölkəsinin nümayəndələrinin iştirakı ilə Xocalı faciəsinin 28-ci ildönümünə həsr olunmuş mitinq təşkil edildi. Mitinqdə çıxış edən soydaşlarımız yaşadıqları ölkələrin dillərində dünya ictimaiyyətinə müraciət edərək Xocalıya ədalət tələb etdilər. Həmin mitinq bütün dünyada böyük əks-səda doğurdu, xarici KİV-lər bu hadisəni geniş şəkildə işıqlandırdılar, xocalılılara qarşı qanlı qətliamı və amansız hərbi cinayəti həyata keçirən erməni faşistlərini növbəti dəfə ifşa etdilər.\nLakin bütün dünyanı cənginə alan koronavirus pandemiyası soydaşlarımızın və komitənin də fəaliyyətinə öz mənfi təsirini göstərdi. Planlaşdırılan layihələrin əksəriyyəti təxirə salındı: onların potensial iştirakçılarının ölüm saçan xəstəliyə yoluxmalarına imkan vermək olmazdı. Komitə dərhal fəaliyyətini onlayn rejimə keçirməklə, bu çətin sınaqdan çıxa bildi. Komitədə həftənin 7 günü 24 saat ərzində fəaliyyət göstərən operativ qərargah yaradıldı və həmin dönəmdə xaricdə müvəqqəti olaraq çətin duruma düşən, hətta xəstəliyə yoluxan soydaşlarımıza maddi-mənəvi dəstək göstərildi, azərbacanlıların təxliyə olunması məqsədilə müvafiq dövlət orqanları ilə birgə hərəkətə keçildi, dünyasını dəyişənlərin nəşinin Vətənə gətirilməsi ilə bağlı müraciətlər cavabsız qoyulmadı. Rusiya–Azərbaycan sərhədinin Dağıstan hissəsində toplaşan azərbaycanlıların Vətənimizə təhlükəsiz şəkildə keçirilməsi məqsədilə Dövlət Komitəsi rəhbərliyinin və əməkdaşlarının digər müvafiq qurumların nümayəndələri ilə birlikdə həftələrlə bu ərazidə qaldıqları və yorulmadan çalışdıqları, yəqin ki, diaspor fəaliyyətinin necə olması barədə “məsləhət” vermək istəyənlərin ağlına belə gəlmir.\nBu dövrdə təkcə Dövlət Komitəsi fədakarlıqla çalışmırdı, diaspor təşkilatları da müvəqqəti çətinliklə üzləşmiş soydaşlarımıza dəstək göstərmək naminə müxtəlif xeyriyyə tədbirləri həyata keçirdilər, evdə qalmağa məcbur olan Azərbaycan vətəndaşlarına mənəvi dəstək olaraq müxtəlif video aksiyaları nümayiş etdirirdilər.\n12 iyul 2020-ci il tarixli Tovuz hadisələri isə sanki diasporumuzun ikinci nəfəsini açdı. Pandemiya təhlükəsinə baxmayaraq, Vaşinqton, Nyu-York, Toronto, London, Paris, Berlin, Brüssel, Haaqa, Praqa, Varşava, Budapeşt və digər şəhərlərdə keçirilən izdihamlı etiraz aksiyaları dünya ictimaiyyətinin diqqətini Ermənistanın işğalçı və təcavüzkar siyasətinə, xalqımızın haqlı mövqeyinə cəlb etdi. Azərbaycan səfirliklərinin önündə sipərə çevrilən, Los-Anceles, Brüssel, Haaqada erməni qulduqlarının fiziki zorakılığına məruz qalan soydaşlarımız böyük fədakarlıqla Ermənistan silahlı qüvvələrinin və havadarlarının dövlət müstəqilliyimizə qəsd etmək cəhdində olduğunu, Qarabağ məsələsində Azərbaycanın haqlı və ədalətli mövqeyini dünya ictimaiyyətinə çatdıra bildilər. Bu aksiyalar bir daha azğın ermənilərin maskasının yırtılması ilə nəticələndi. Dünya ictimaiyyəti hətta demokratik ölkələrdə belə ermənilərin qeyri-qanuni hərəkətlərə yol verməkdən, etnik zəmində qorxunc cinayətlər törətməkdən, hətta azərbaycanlıların xaricdə belə yaşamaq haqqını tapdalamaqdan cəkinmədiklərinə şahid oldu.\nTanınmış hüquqşünas Aslan İsmayılovun hər qurumu tərifləmədiyini hamı bilir. Amma məhz hörmətli hüquqşünas həmin günlərdə Azərbaycan diasporunun, Diasporla İş üzrə Dövlət Komitəsinin fəaliyyətinə yüksək qiymət verdi. Çünki Azərbaycan diasporunun “Qarabağ Azərbaycandır!” nidalı şüarını hayqırmasını eşitməyən dövlət və xalq qalmadı. Prezident İlham Əliyevin “Valday” Beynəlxalq Diskussiya Klubunun XVI illik iclasının plenar sessiyasında ermənilərin havadarlarının önündə cəsarətlə və qətiyyətlə bəyan etdiyi bu vacib şüar indiyədək Amerikanın və Avropanın müxtəlif şəhərlərindəki körpülərdən, bilbordlardan, binalardan, səmalardan nümayiş etdirilməkdədir.\nTəsadüfi deyil ki, böyük Azərbaycan ailəsinə çevrilmiş diasporumuzun bu cür möhtəşəm fəaliyyəti Ermənistanın diaspor siyasətinə öldürücü zərbə vurdu. Və nəticə özünü çox gözlətmədi. Ötən ilin avqustunda Ermənistanın Baş naziri Nikol Paşinyan Diasporla İş üzrə Komissarlığın Aparatındakı 10-dan çox yüksək vəzifəli məmuru işdən azad etdi. Onların arasında Avropadakı Erməni İcmaları İdarəsinin, Qərbi Avropa İcmaları ilə əlaqələr şöbəsinin, Cənubi Amerika və Avstraliyada icmalarla əlaqələr şöbəsinin, Diasporun Potensialının qeydiyyatı və analitik informasiya idarəsinin, repatriasiya və tədqiqat şöbəsinin, bütün ermənilər, beynəlxalq və kilsə təşkilatları ilə əlaqələr şöbəsinin, ermənipərəst və beynəlxalq təşkilatlarla əlaqələr şöbəsinin, Yaxın və Orta Şərqdəki erməni icmaları ilə iş şöbəsinin, Dost Diasporlarla əlaqələr şöbəsinin, Erməni Apostol Kilsəsi və digər kilsə quruluşları ilə əlaqələr şöbəsinin, eləcə də Rusiya, Belarus, Ukrayna və Moldovadakı icmalarla iş şöbəsinin müdirləri vardı.\nBu, xaricdə fəaliyyət göstərən icmalarımızın, diasporumuzun və Diasporla İş üzrə Dövlət Komitəsinin erməni diasporu üzərində, Azərbaycan dövlətinin Ermənistanın diaspor siyasəti üzərində əldə etdiyi tarixi qələbə kimi qiymətləndirilə bilər.\n44 günlük Vətən müharibəsi dönəmində də diasporumuzun fəaliyyəti daha qabarıq göründü. Komitənin koordinasiyası üzrə 50-dən çox ölkədə fəaliyyət göstərən 300-ə yaxın diaspor təşkilatı Ermənistanın hərbi təcavüzü ilə bağlı 23 dildə 500-dən artıq bəyanatı yaşadıqları ölkələrin hökumət və parlament başçılarına, deputatlarına, eləcə də nüfuzlu beynəlxalq qurumların rəhbərlərinə göndərdi. Avropa Parlamentinin üzvlərinə 775, müxtəlif ölkələrin 641 parlamentarilərinə bəyanat və müraciətlər birbaşa təqdim olundu. Komitənin təşəbbüsü ilə Azərbaycanda yaşayan müxtəlif xalqların icma rəhbərləri BMT-yə, Avropa Şurasına və digər beynəlxalq təşkilatlara, müxtəlif dövlətlərin başçılarına birgə bəyanat ünvanladılar. Onlar Azərbaycanın Qarabağ məsələsində haqlı olduğunu, Ermənistanın ölkəmizə qarşı işğalçı və təcavüzkar siyasəti yürüdərək Dağlıq Qarabağı qeyri-qanuni olaraq zəbt etdiyini, ölkəmizdə bütün xalqlara irqindən, dinindən asılı olmayaraq tolerant münasibət göstərildiyini əsas gətirərək, bu müharibədə Azərbaycanın mövqeyini dəstəklədiklərini bəyan etdilər.\nBu dönəmdə 36 xarici ölkədə 198 tədbir keçirildi. Onların 111-i etiraz aksiyası, nümayiş və avtoyürüş oldu. İstər Tovuz hadisələri, istərsə də Vətən müharibəsi dönəmində keçirilən bütün tədbirlərdə Türkiyə, İsrail, Pakistan, Ukrayna kimi dost ölkələrin icmalarının da nümayəndələri iştirak etdilər.\nSoydaşlarımız təkcə etiraz mitinqləri keçirmədilər, həm də ölkəmizin ərazi bütövlüyü uğrunda döyüşən ordumuza, həlak olmuş döyüşçülərimizin və yaralanmış qazilərimizin ailələrinə dəstəklərini nümayiş etdirdilər, Ermənistan silahlı qüvvələri tərəfindən raket atəşinə tutulmuş Gəncə, Bərdə, Tərtər, Mingəçevirdə baş verən hərbi cinayətləri dünya ictimaiyyətinin diqqətinə çatdırılması üşün müxtəlif anım mərasimləri və səhnələşdirilmiş aksiyalar təşkil etdilər, bombardman zamanı həlak olan və yaralanan dinc sakinlərin ailələrinə yardım etdilər. Silahlı Qüvvələrə Yardım Fonduna ianələr köçürüldü, əlil arabaları alınıb göndərildi.\nMüharibə dönəmində dünyanın 60 ölkəsindən minlərlə soydaşımızın qatıldığı 300-dən çox videokonfrans təşkil olundu, diaspor təşkilatları və üzvləri 60 ölkədə 32 dildə 535 məqalə dərc etdirdilər. Həmin məqalələrdə Azərbaycanın haqlı və ədalətli mövqeyi, Qarabağ bölgəsinin Azərbaycanın əzəli torpağı olduğu, ermənilərin çar Rusiyası dönəmində bu bölgəyə köçürüldükləri, faşist təfəkkürlü Ermənistan rəhbərliyinin xalqımızın başına gətirdiyi müsibətlər ətraflı şəkildə dünya ictimaiyyətinin nəzərinə çatdırıldı.\nAzərbaycan Diaspor Könüllüləri isə xaricdə və Azərbaycanda yaşayan gənclərimizlə birlikdə dünyanın aparıcı siyasətçilərinə və ABŞ konqresmenlərinə müxtəlif dillərdə məktublar ünvanlayaraq məhz Ermənistanın işğalçı və təcavüzkar siyasəti nəticəsində Azərbaycanın öz ərazisində əks-hücuma keçməklə torpaqlarını işğaldan azad etməyə və ərazi bütövlüyünü bərpa etməyə vadar olduğunu bildirdi.\nMüharibədən sonra isə “ağıl” yürüdənlərdən fərqli olaraq Dövlət Komitəsi ağır pandemiya şəraitində diaspor təşkilatlarının və icmalarımızın vasitəsilə erməni lobbisinin müxtəlif ölkələrdəki təxribatçı hərəkətlərinin qarşısını almağa şalışır. Bu fəaliyyət ermənipərəstliyi ilə fərqlənən Kanada kimi ölkənin Senatının qondarma “DQR”-in tanınmasına dair təşəbbüsün rədd etməsilə sonuclandı. 53 senator qətnamə layihəsinin əleyhinə, 16 senator lehinə səs verdi, 5 senator isə bitərəf qaldı. Qətnamə layihəsinin müəllifi, ermənipərəst senator Leo Housakos bunu erməni xalqı üçün kədərli gün adlandırdı. Bu “kədərli” nəticənin əldə olunmasında Kanada Azərbaycanlıları Şəbəkəsinin fəaliyyəti də böyük rol oynadı. Və bu gün də Niderlandda, Belçikada, Fransada soydaşlarımız separatçıların xeyrinə verilən qərarların ləğv olunması uğrunda mücadilələrini davam etdirirlər, xarici telekanallarda ermənilərlə debatlara çıxaraq, onların ədalətsiz və təcavüzkar mahiyyətini ifşa edirlər.\nBu məqamda “5-ci kolon” adlndırılan keçmiş ideoloqlara bağlı qüvvələrin “Diaspor fəaliyyətində xidmətə görə” medalı ilə təltif olunanların ətrafında səs-küy yaratmaları maraq doğurur. Elə təəssürat yaranır ki, sanki medal yalnız bir dəfə xaricdə yaşayan azərbaycanlılara təqdim olunacaq və qarşıdakı illərdə bu mükafata heç kim layiq görülməyəcək. Məgər bütün siyasi-ictimai, elm, incəsənət və mədəniyyət, idman xadimlərinin hamısına birdən orden və medal təqdim olunur? Elə müharibədən sonrakı təltiflər zamanı sosial media şəbəkələrində Azərbaycan Silahlı Qüvvələrinin polkovniki, İkinci Qarabağ müharibəsinin döyüş rəhbərlərindən və Şuşanın azadlığı uğrunda döyüşlərin komandirlərindən biri olan Tehran Məsimovun ətrafında yaradılan səs-küyü kim unudar? Nə oldu? Tehran Məsimov sonradan digər qrup hərbçilərlə bərabər ordenlə və medallarla təltif olundu. Məgər kimin nə iş gördüyünü Prezident, Ali Baş Komandan İlham Əliyevdən yaxşı bilirdilər?\nƏvvəla, diaspor fəaliyyətini kimsə hansısa mükafata və ya medala görə həyata keçirirsə, o zaman bu missiya ilə heç məşğul olmasa yaxşıdır. Çünki Vətənin səsini bütün dünyaya yaymaq və ona xidmət etmək təmənnasız olmalıdır. Belə təmənnasız soydaşlarımız isə xaricdə kifayət qədərdir. Onlar bəzən heç adlarının çəkilməsini belə istəmirlər.\nİkincisi, o siyahıda “Əsgər marşı” ilə bütün əsgər və zabitlərimizi ruhlandıran, qələbəyə aparan görkəmli bəstəkar Cavanşir Quliyevin adının olması komitənin bu məsələyə ədalətli yanaşmasının, fərqli siyasi baxışlı, tənqidçi ruhlu soydaşlarımız arasında ayrı-seçkiliyə yol vermədiyinin göstəricisidir. Bəli, kimsə siyahıdan narazı qala bilər, hətta medalından imtina edə bilər. Burada faciə yoxdur. Necə ki, vaxtilə Azərbaycan Prezidenti Heydər Əliyevin layiq gördüyü “Şöhrət” ordenindən deputat Sabir Rüstəmxanlı imtina etmişdi. Amma 2005-ci ildə İlham Əliyevin təqdim etdiyi “Xalq şairi” fəxri adını məmnuniyyətlə qəbul edən də Sabir Rüstəmxanlıdır, bir çağırış millət vəkili olmadıqdan sonra 2020-ci ildə yenidən parlamentə qayıdan da Sabir Rüstəmxanlıdır. Əminəm ki, bütün narazılıqlara dərhal reaksiya verən, soydaşlarımıza həssas münasibət sərgiləyən komitə də yol verilmiş müəyyən yanlışlıqdan nəticə çıxaracaq və gələcəkdə medalların təqdim olunması üçün siyahıların müəyyənləşdirilməsinin daha optimal variantını düşünüb tapacaq. Çünki hansısa tələsgənlik qərəzkarlıqdan deyil, fərqlənənlərin heç olmasa bir hissəsini həmən mükafatlandırmaq, onların müsbət fəaliyyətini qeyd etmək niyyətindən irəli gəlib.\nHəyatda ən yaxşı cəhət ədalət prinsipidir. Yaxşı iş görənləri tərifləmək hər birimizin insanlıq borcumuzdur. Ağına-bozuna baxmadan kiməsə iftira atmaq, qara yaxmaq, hər şeyə təmənna və pulun gözü ilə baxmaq vicdansızlıqdır. Qəbahətli olmayın, soydaşlarımızın və dövlət qurumlarının da uğurlu fəaliyyətinə sevinməyə çalışın və hərtərəfli, o cümlədən ruhən sağlam olun!\nFevral 14, 2021 - 11:31\nGözünüzün içinə qədər yalan danişirsiniz, sizdə dəsmal daşiyanlardan birisiniz, xanimsiniz özünüzə hörmət edin, heç nə dəyişməyib hamisi bərbad haldadir


Dini Qurumlarla İs uzre Dovlet Komitesinde musavire kecirilib - Azadliq Xeber\nDini Qurumlarla İs uzre Dovlet Komitesinde musavire kecirilib\n6 Sentyabr, 2017 17:16 xeber – Dini Qurumlarla İş üzrə Dövlət Komitəsində (DQİDK) müşavirə keçirilib.\nKomitədən “Report”a verilən məlumata görə, müşavirədə DQİDK-nın sədri, sədr müavinləri, eləcə də Mərkəzi Aparatın və bölgə şöbələrinin müdirləri iştirak ediblər.\nDQİDK-nın sədri Mübariz Qurbanlı ölkəmizdə dövlət-din münasibətlərinə və Prezident İlham Əliyevin apardığı məqsədyönlü siyasətə diqqət çəkib, Azərbaycanda mövcud olan dinlərə dövlətin münasibətinin dərin tarixi ənənələrə söykəndiyini, ölkə Prezidenti tərəfindən bu ənənələrin daima qorunub saxlanıldığını diqqətə çatdırıb. Dövlət Komitəsinin sədri eyni zamanda “İslam Həmrəyliyi İli” çərçivəsində görülmüş işlər, planlaşdırılan tədbirlər və qarşıda duran vəzifələrdən danışıb.\nDini maarifləndirmə işinin təşkili şöbəsinin müdiri Sadiq Mirzəyevin məruzəsi dinlənilib. S.Mirzəyev şöbənin fəaliyyətini dini radikalizmə, ekstremizmə, o cümlədən fanatizmə və xurafat meyillərinə qarşı mübarizə, milli-mənəvi dəyərlərimizin qorunması, ölkəmizdə tarixən mövcud olan tolerantlıq və multikulturalizm ənənələrinin təbliğ və təşviqi, bu ilin ölkəmizdə “İslam Həmrəyliyi İli” elan edilməsi ilə bağlı olaraq həmrəyliyin təbliği istiqamətlərində davam etdirdiyini bildirib. Şöbə müdiri, eləcə də radikalizmə qarşı mübarizə, ona meyillənmədən çəkindirmək, dini radikalizmdən zərər görmüş insanların itki və məhrumiyyətlərini göstərmək, habelə milli-mənəvi dəyərlərin qorunması məqsədilə şöbə tərəfindən həyata keçirilən layihələr haqqında məlumat verib. Hesabat dövründə şöbə tərəfindən dini icmaların 113 layihəsinin hazırlanmasına nəzarət olunduğunu və onlara metodiki dəstək verildiyini diqqətə çatdıran S.Mirzəyev ümumilikdə dini icmaların təqdim etdiyi 250 layihənin maarifləndirmə və ideoloji baxımdan dəyərləndirilməsinin həyata keçirildiyini deyib.


Vaginizm qadınların psixologiyasını dəyişir » Qadınla.Com - Qadınlar Birİncidir!\nTarix: 28-06-2015, 02:00\nVaginizm - qadınların cinsi əlaqədən qorxmasıdır! Bu zaman vaginanın girişində olan əzələlər və aşağı ətraf əzələləri (ayaqlar) eyni anda kəskin yığılaraq, sıxılaraq cinsi əlaqəni mümkünsüz hala gətirir. Vaginizm qadınlar illər keçsə belə müalicəsiz bu problemin öhdəsindən gələ bilmirlər. 2 il, 4 il, 5 il, hətta 10 il keçsə belə.... İllər uzandıqca (əgər "ailəliyiniz" bu qədər uzanacaqsa) onların psixolojisində daha dərin fəsadlar əmələ gəlir...... Qadınlar kimsənin gözlərinə baxa bilmir.....Elə bilirlər ki, hamı onun vaginizm olduğunu bilir......Özlərində bir əksiyin olduğunu bilərək özlərini günahlandırmağa başlayırlar......hamıdan qaçırlar, tək qalmaq istəyirlər.....Depressiyaya düşərək həyatları kabusa dönüşür......\nVaginizm onları sevərək evləndikləri həyat yoldaşlarından ayrılmağa məcbur edir. Bu da vaginizmin verdiyi fəsadlar.......Heç bir yöntəm kömək etməyəcək sizə ! Psixoloqlar-psixoloji söhbətlər aparırlar, psixiatrlar - aylarla antidepressantlar təyin edirlər, ginekoloqlar-qızlıq zarına cərrahi işləmlər edirlər, yüngül vaginizmdə kömek edə bilər. Amma ağır vaginizmlərdə bunların heç biri kömək etməyəcək! Depressiyalarla keçirdiyiniz illər sizi boşanmaya qədər aparacaq, hələ vaginizmin verdiyi psixi travmaları nəzərə almasaq... BİZİM XÜSUSİ MÜALİCƏ İLƏ Vaginizmdən qurtulmaq mümkündür, müalicə heç zaman gec deyil..... Bu gerçəyi 1-5 gün ərzində görəcəksiniz (hətda 1-ci seansdan sonra!)\n28 iyun 2015 17:05\nBu xestelik cox ciddi problemdir. Mutleq psixoloqa muraciet edilmelidir cox pis fesadlar dogura biler\nBuda son zamanların aktual bir mövzusu derdi olubeee,Allah bütün bu xestelikden eziyyet çeken xanımlara kömek olsun,Allah bütün xestelere şefa versin,Amin.\n28 iyun 2015 05:32\nBu cür xəstəlik haqqında biraz məlumatım var idi. Allah olanların köməyi olsun təki. Ölümdən başqa hər xəstəliyin mütləq bir çarəsi vardır. Bununda üstünə vaxtında düşülse qadın qisqanmayib bir yaxınına dərdini desə vaxt itirmədən müalicə alıb qurtula bilər. Ona görə də mən həmişə deyirəm yetkinlik yassinnan sora gənc qızların hamsı ginekoloqdan keçməlidirlər, bir neçə dəfə soyuqluğa qarşı müalicə götürülməlidir. Analarımız boşuna demirlər ki, soyuq suyla az oynayın, niyəsini soruşanda da deyirlər gələcəkdə biləcəksiniz. Düz deyirlər elə axırı da belə olur. Ya sonsuzluq ya da pis xəstəliklər. .bu cur şeylər psixologiyanı heç sağalmayacaq dərəcədə pozar. Melumatlandirdiginiz üçün təşəkkürlər.\n28 iyun 2015 04:49\nAllah uzaq elesin, hec dusunmezdimki, bele bir xestelik olabiler.!!!\n28 iyun 2015 04:33\nBu xestelikden eziyyet ceken xanimlara Allah komey olsun\n28 iyun 2015 02:23


Tovuzda növbəti görüş\nTovuzda növbəti görüş Hadisə\n3 Avqust 2015 15:16\nQənirə Paşayeva: "Gənclər arasında zərərli vərdişlərə – narkomaniyaya, siqaretə, qumar oyunlarına aludə olan gənclərin artması hamımızı ciddi narahat etməlidir"\nMillət vəkili Qənirə Paşayeva Tovuz rayonunun Əlimərdanlı kənd orta məktəbinin müəllim və şagirdləri ilə görüşüb.\nQ.Paşayeva bildirib ki, Əlimərdanlı kənd orta məktəbi Tovuzun yaxşı təhsil ənənələri olan məktəblərindən biridir və bunda fədakar müəllimlərimizin böyük rolu var, gənc müəllimlər belə müəllimlərimizdən örnək götürməlidir.\nMəktəbin direktoru Nizami Qurbanov çıxış edərək məktəbdə təhsilin vəziyyəti, əldə olunan uğurlar barədə danışıb və yaxınlaşan qəbul imtahanlarında ötən illə müqayisədə daha da yaxşı nəticələr gözlədiklərini deyib.\nMüəllimlər isə Əlimərdanlı orta məktəbinin binasının təhsil üçün o qədər yararlı vəziyyətdə olmaması, yeni məktəb tikintisinə və ya indiki binanın təcili əsaslı təmirinə böyük ehtiyacı olduğunu deyiblər.\nMillət vəkili də Bakıya qayıtdıqdan sonra bununla bağlı yenidən hökumətə xahiş və müraciət edəcəyinə söz verib.\nMillət vəkili həmçinin bildirib ki, gənclər arasında zərərli vərdişlərə – narkomaniyaya, siqaretə, qumar oyunlarına aludə olan gənclərin artması hamımızı ciddi narahat etməlidir.\n"Ona görə ailələrlə bərabər bu məsələdə məktəblərimizin də üzərinə böyük məsuliyyət düşür" - deyən millət vəkili məktəbyaşlı uşaqlar arasında artan skaliozlardan,onurğa əyilmələrindən də danışıb və ibtidai sinif və idman müəllimlərini, məktəb rəhbərliyini bu məsələyə xüsusi diqqət göstərməyə çağırıb:"Biz ibtidai sinifdə oxuduğumuz illərdə müəllimlərimiz bizə yazı yazmağı öyrətməklə bərabər partada doğru oturmağı, yazı yazarkən necə oturmaq lazımdır onu da öyrədərdi və hər dəstə hər birimizə bəlkə bir neçə dəfə xəbərdarlıq edərdi. Bundan başqa hər sabah səhər tezdən dərslər başlamaqdan əvvəl idman meydançasında ümumi idman hərəkətləri edərdik və ondan sonra dərslərə gedərdik. İdman dərsləri isə çox ciddi keçirilərdi və bunun nəticəsində oğlanlarımız da, qızlarımız da fiziki sağlam olurdular.\nEyni zamanda, hərbi hazırlıq dərsləri də hərbi biliklər verməklə bərabər bu istiqamətdə də özünün müsbət təsirini göstəriridi. Məktəb rəhbərliyimizdən, müəllimlərimizi bu məsələlərə xüsusi diqqət göstərməyə çağırırram. Nə qədər məktublar alıram ailələrdən.\nUşaqlarının skaliozunun müalicəsinə və ya əməliyyatına dəstək istəyirlər. Uşaqlarımız arasında bu kimi halların daha da artmaması üçün məktəblərimizin də üzərinə böyük məsuliyyət düşür və mən inanıram ki, Əlimərdanlı kənd məktəbi kollektivi bu məsələyə bundan sonra daha da böyük diqqət göstərəcək. Uşaqlarımızın fiziki və mənəvi sağlam böyüməsi üçün hamımız əlimizdən gələni etməliyik".


Elan nömrəsi: 554496\nKisiler ucun super gecikdirici ve cinsi orqan berkidici epim edium gecikdirici force.\n1.Turkiyede 2017 ci i lde en cox istifade olunan mecunlardan biridir.\n3.Ci nsi orqani berkidir\n5. 1 saa t ile 1 saat yarim arasi gecikmeni temin edir (elaqe vaxtini artirir)\n9.Sonsuzlugu mualice e dir\nCatdirilma ist enilen metrolaradir. Effektine qarantiya verilir. Mehsulu 3 Gun icinde deyismek ve geri qaytarmaq mumkundur. Istiafede eden musterilerden 100%i razi qalib. Catdirilma istenilen ad ressə 1 saat erzindedir. Adrese qapıya çatdırılma var. Tam qarantiyalıdır. Yuxarida yazilanlara Effektine tam QARANTİYA verilir. Effekti yazilanlardan az olduqda Pul son qepiyine kimi geri qaytarilir\nBaxılıb: 89 , Tarix: 23.04.2020 Göndər\nUltimade-D gecikdirici sprey\nev alqi satqisi ev elanlari kurslar kohne bina evi bakida kiraye evler lalofo.az mobil telefonlar sara ana bala porno xxn xfuull izle unvan.az evler tecili satilan heyet evler 2020 kombi ustasi kondisioner ustasi kurslar samsung galaxy a5 duos teze qiymeti acar desti tezbazar.az


Adalet.az | BİR DÜNYALIQ GÖZƏLLİK Adalet.az | BİR DÜNYALIQ GÖZƏLLİK Adalet.az | Ədalət -\nBİR DÜNYALIQ GÖZƏLLİK\n54687 | 2015-04-24 17:03\nBura Cənnət də deyirlər\nDağın başında, necə deyərlər, buludların bir əl məsafəsində olduğu nöqtədə dayanıb dörd tərəfə baxıram. İnanın, o yerdə dayanıb siz də ətrafa baxmasanız, söylədiklərimə mütləq şübhə edəcəksiniz. Amma burda şübhəli heç bir əl yeri yoxdu. Çünki dörd tərəfdə tamam fərqli bir panorama açılıb. Bir tərəf aypara şəkilli, yəni qövsvari bir məkanda qar qalağı elə parıldayır ki, işığı adamın gözlərini qamaşdırır. İkinci tərəfdə qaya silsilələridi. Bilmirəm onları gün yandırıb, yoxsa şaxta qorxudub, hər nədisə bu sərt qayalar qapqara və həm də zəhmlidi. Öz-özümə fikirləşirəm ki, heç kəs cürət edib yəqin ki, o qayalara dırmanmaz. Amma həmin andaca yanıldığımı sanki təbiət özü mənə göstərir və deyir buyur, bax:\n- Qayaların arasından qartal qanadlanır… Qanadların şaqqıltısını rahat eşitmək mümkündü. Gəldiyim istiqamətə baxıram… Bir vadi uzanır… Çay ilan kimi qıvrıla-qıvrıla axıb gedir… Ağaclar boy-boya verib… Meşə mənzərəsi adamın ruhunu oxşayır... Elə istəyirəm ki, bu durduğum nöqtədən üzü aşağı yüyürüm, qaçım, özümü çatdırım o qıvrılan çaya. Amma buna da cürət gərəkdi. Çünki eniş o qədər sərtdi ki, ayağın büdrəsə və yaxud nəyəsə ilişsə, artıq heç kimi səsləməyə ehtiyac yoxdu. Ən yaxşı halda ya xilasedicilərə zəng vurmalıdılar, ya da mollaya. Odur ki, həmin fikrimdən vaz keçirəm. Sadəcə seyr etməyə, gördüklərimi göz yaddaşıma, ürəyimin səhifələrinə yazmağa çalışıram. Axı, sabah nə olacaq, nələr baş verəcək, ondan xəbərsizəm. Üstəlik, yolum bura düşəcək, ya düşməyəcək, bax, onu da deyə bilmərəm.\nBütün bu fikirlərin içərisində, bütün bu gözəllikləri yaşaya-yaşaya özümdən asılı olmadan içim sıxılır… ürəyim elə bil caynaqlarla dəlik-dəlik olur. Hiss edirəm ki, kirpiklərimin ucu nəmdi. Bu həm içimdəki ağrıdan, sıxıntıdandı, həm də təbiətimdən qaynaqlanan gözəlliyə aşiqliyimdən…\nSıxılan ürəyim bir müqayisə aparırdı mənə demədən. Düşmən əlində olan dağları, dərələri, çayları əriyirdi içimdə. Amma nə qədər edirdisə də bu ələk heç nəyi özündə saxlaya bilmirdi - bircə ağrılardan başqa, həsrətdən başqa. Mən indiki halda özümdən başqa kimsəni qınaya bilmərəm. Çünki hər kimi qınasam üzümə qayıdıb deyəcək ki:\n- Dəlisi olduğun o dağlarda, o dərələrdə, o çayların sahilində ölüb qalaydın. Niyə ölüb qalmadın?\nBəli, haqlı və yerində verilən sual. Mən bu sualın cavabını demək olar ki, hər gün fikirləşirəm, hər gün də nəsə tapıram. Amma cavab məni qane etmir. Əgər məni qane etmirsə, onda gör sualı verənlər bu cavaba nə qədər qulp qoya bilərlər. Şəxsən mən təxmin edirəm bütün bunları. Onlar haqlıdır. Hətta yapışdırdıqları qulpla birlikdə haqlıdırlar. Gerçək olan odur ki, o dağlar, o çaylar məndən uzaqdadı və mən də ancaq xəyallarla, xatirələrlə onlara yaxınlaşıb onların həsrətinə köks ötürməklə su səpmək istəyirəm. Bu, odu söndürmək üçün səpilən su deyil… Bu, həsrətin sozalmasının, vağanımasının qarşısını almaq üçün səpilən sudu. Nə isə…\nHə, çiynimə kimsə toxunur. Dönüb baxıram. Əhməd bəydi. Qayğılı-qayğılı deyir:\n- Abi, deyəsən bura gəlməyimiz ürəyincə olmadı, üzdü səni. Bir sıxıntın varsa, dərhal gedək burdan?..\nGülümsəməyə çalışıram. Dostumun mənim kədərimlə yüklənməsini istəmirəm. Amma içimi ondan gizlətmək də mənə çətin olur. Bir halda ki, dostuq, qardaşıq, niyə gizlədim içimi? Odur ki zor gücünə gülümsədiyim həmin o məqamda bir etiraf edirəm:\n- Yox, abi, sıxıntım yoxdu. Sadəcə ağrılarım qanadı… Onlar elə ağrılardı ki, yara səddini çoxdan keçiblər. Ona məlhəm, sarğı heç bir əlac edə bilməz…\nƏhməd abi nə dediyimi anlayır və əlini çiynimə qoyub:\n- Allah böyükdü, abi. Böyük Allah da türkü heç vaxt darda qoymayıb. Mütləq səninlə birlikdə mən də gedəcəm o dağlara. Sən də məni qonaq aparıb gəzdirəcəksən Şuşada, Laçında. Ümidsiz olmayaq!\nBəli, bu sözlərdən sonra elə bil nəfəsim genəldi. Qeyri-ixtiyari dostumu qucaqlayıram. O da məni özünə sıxır. Bəlkə də qıraqdan bizi izləyən olsa elə bilər ki, ya sərxoşuq, ya da ilk dəfə görüşürk. Amma bu məqamda mütləq etiraf etməliyəm ki, mən o dayandığım nöqtədə dərddən sərxoş olmuşdum…\nÜzü aşağı, getdiyimiz yolla geri qayıdırıq. Bir də görürəm ki, əlimi dəftər-qələmə uzatmışam. Elə maşındaca bütün bu yaşadıqlarımın kiçik bir anını şeirə çevirməyə çalışıram.\nbu yüksəklik qədər\nbir əliylə aldı məni –\nqan təzyiqinin əlindən\nZiqana dağından üzü aşağı gəlirik. Bu gözəl, amma ilk dəfə gördüyüm mənzərənin məndə yaratdığı ovqatın hər anı ayrıca bir yazıdı. Çünki tez-tez maşını saxladıb düşüb baxdığım ağac da, bulaq da, şəlalə də, şəkillərini lentə köçürdüyüm zirvələr də, abidələr də, bir sözlə, hətta yol kənarında kiçik alış-verişlə məşğul olan insanların təbəssümləri də adamda az qala 360 dərəcə dəyişikliklər edir. Hərəsi bir ovqat, hərəsi bir yazı, hərəsi bir xatirə və bütövlükdə yaşanan ömür… Üzü aşağı gələ-gələ mən bunların içərisindən keçirəm. Bu arada Əhməd bəy maşını saxlayır. Yolun kənarında bir istirahət guşəsi var. Pilləvari tikilmiş və az qala bir-birinə söykənən, özü də ağacdan, yəni taxtadan ibarət olan bu evlər müsafirlər üçündü. Orda gecələmək də, orda günü axşam da etmək olar. Həmin evlərin içərisində müsafirə gərəkli olan hər bir şərait yaradılıb. Üstəlik, uşaqların əylənməsi üçün də oyun meydançası nəzərdən qaçırılmayıb. Təbii ki, mənim burada qalmaq niyyətim yoxdu. Sadəcə, dostum öncəki söhbətlərindən belə durumlarla maraqlı olduğumu bilib maşını saxlamışdı. Düşüb bir xeyli gəzdik. Orda xidmət edənlərlə həmsöhbət olduq, qiymətlərlə maraqlanlıq. Hətta şəkillər çəkdirməyi də unutmadıq. Maşına əyləşəndə Əhməd bəy dedi ki, kəndə gedib balıq yeməsək, bugünkü gəzintimizin heç bir ləzzəti olmayacaq. Mən onun bu zarafatının yozumunu bilirdim. Belə ki, Əhməd bəy ilk gündən demişdi ki, siz Bakıda daha çox kabab yeməyə üstünlük verirsiniz. Mən isə burada sizə daha çox balıq yedizdirəcəm, özü də çay balığı. Və dediyini də həyata keçirirdi. Bu dəfə də dediyini etdi. Biz şəhərə gedən baş yoldan ayrılan daha rahat bir yola çıxırıq. Yol bizi İbrahim hocanın kəndinə aparır…\nYol həqiqətən rahatdı. Hətta bizim bir çox rayonlarımızın baş yolundan da belə… Özü də adama daha çox Şuşanın yollarını xatırladır. Bəzi yerlərdə maşın az qala qarşıdan gələnə problem yaratmamaq üçün qayaya sürtünərək keçir. Bir neçə yerdə uçqun olduğunu rahatca görmək mümkündü. İbrahim hocanın üzünə baxıram. Nə dediyimi anlayır. Sual verməyimi gözləmir:\n- Bu dağlarda tez-tez uçqunlar olur. Ona görə də yolboyu həmin o təhlükəli zonalarda xəbərdarlıq nişanları qoyulub. Maşını asta sürmək, ehtiyatlı hərəkət etmək barədə yazılar böyük plakatlarda, özü də işıqlandırma sistemi ilə hər kəsin diqqətinə çatdırılır. Bir də ki, dağlarda yaşayanlar hər şeyə hazır olmalıdı – selə də, uçquna da. Biz də buna hazırıq…\nÖz-özümə fikirləşirəm ki, biz də də belə kəndlər, belə yerlər var. Hətta sürüşmə zonalarımız var. Buna baxmayaraq, biz orada yaşayırıq…\nBəli, kənd demək olar ki, lap dərənin dibində, vadinin düz ortasındadı. Dörd tərəf dağlar, meşələr və ortadan axıb gedən bir çay. Mənə elə gəldi ki, bu kəndə günəş işığı ancaq günorta zamanı düşə bilər. Çünki dağlar kəndin üstünə tərəf sanki əyilmişdi. Həyətlərdlə çay kolları, meyvə ağacları - daha çox fındıq, alma diqqəti çəkirdi. Gül kələmlərin sırası məni cənub bölgəmizə boylanmağa məcbur etdi. Hə, bütün bu oxşarlığın ən gözəl məqamı isə dağ çayının həyətindən axıb keçən yurd sahibinin qurduğu şərait idi. Düz çayın üstündə bir neçə balaca hovuz və çayın suyunun böyük bir hissəsinin həmin hovuzlara yönəldilməsi, burada bəslənən balıqlar adama saatlarla oturub mənzərəni seyr etməyi və ləzzət almağı diqtə edirdi. Nə qədər balığa, çaya laqeyd olsan da, bu mənzərəni görəndə özünü saxlaya bilməzsən. Mütləq yaxınlaşıb gözünü balıqlara zilləyəcəksən, mütləq çayın səsinə qulaq asacaqsan və mütləq də elə o çayın üstündə qaynayan samovardan çay içəcəksən. Sonra da ki, qızardılmış balıq və daha nələr…\nDüşdüm arasına bu məmləkətdə\nUlduz adamların, Ay adamların…\nİşığı bürüdü məni hər yerdə –\nYuyunub qalxırmış yatdığı suda –\nÖzü öz nuruna boyanan Günəş!..\nHər kəsin dilindən sevgi ələnir!\nBurda, Trabzonda mənim tək aşiq –\nOlanın ürəyi nura bələnir…\nArtıq hava qaralır. Kəndin işıqları yanmağa başlayır. Biz qonağı olduğumuz çayın, balığın, hətta buğlanan samovarın və bir də qarşımıza gətirilən çörəyin sahibinə, əziyyətini çəkənə dərin təşəkkürümüzü bildirib maşına əyləşirik. Artıq şəhərə qayıtmağın vaxtıdı. İndi maşınımız dərənin dibindən təkrar üzü dağa dırmanır. Mənə elə gəlir ki, biz getdikcə qatılaşan qaranlığın dibindən üzü işığa tərəf qalxırıq. Hər dolamanı ötüb keçəndən sonra o işıq bir az da artır. Lap sonuncu dolamada dayanıb arxada qalan o mənzərəni təkrar lentə köçürürük, bir xatirə olsun deyə. Amma burda sükutu pozan bir məqam məni, eləcə də bütün yol yoldaşlarımı heyrətə bürümüşdü. Ətrafda azan səsi hakim idi. Bütün kəndlərin məscidlərində azan oxunurdu. O səsin təsiri şəxsən məni yenidən üzü Qarabağa çəkirdi. Yadıma şair dostlarımdan birinin Şuşada oxunacaq azanla bağlı misraları düşür. Görünür, o misraları burada xatırlamağım da bir hökmün, bir ilahi gücün diqtəsidi!\nBəli, gəlib şəhərə çatırıq. Şəhərin ən yüksək nöqtəsindən üzü aşağı enməliyik. Buradakı məscidin yanından İbrahim hoca bizdən ayırılır. O, məscidə tələsir. Bu, Universitet məhəlləsidi. Biz isə 10 nömrəli Kara yolları istiqamətinə gedəcəyik. Müsafirxanamız orada yerləşir… Otağa daxil olan kimi 3-cü mərtəbənin dənizə baxan pəncərəsini açıram. Qara dənizin mehi otağa dolur. Sanki dəniz mənə bu misraları pıçıldayır:\nDan üzünün adamıyam\nAçım səhərin qapısın…\nSilib kirpiyimin şehin –\nÇırpım qəhərin qapısın!..\nUlduzlar köçün çəkməmiş\nSoyunum gecə dəstini…\nAyın gözlərindən öpüm -\nDuymadan kimsə qəsdimi…\nMisralayıb fikir biçim!..\nDan üzünün adamıyam -\nSüz ver, bir az işıq içim!..\nİndi isə buradan ayrılırıq. Gözləsəniz, daha doğrusu, gələ bilsəm, yaza bilsəm növbəti şənbədə görüşərik.


"Rəvan" bu gün Sloveniya klubu ilə qarşılaşacaq - Stadium.az\n"Rəvan" bu gün Sloveniya klubu ilə qarşılaşacaq\n17.07.2013 | 2675 dəfə oxunub\nYeni mövsümə hazırlığını Sloveniyada davam etdirən "Rəvan”ın adıçəkilən ölkədə keçirəcəyi yoxlama oyunlarındakı rəqiblərin adlarına aydınlıq gəlib. Stadium.az xəbər verir ki, paytaxt klubu Sloveniyada ən azı 3 yoldaşlıq görüşü keçirəcək.\nİlk oyun bu gün keçiriləcək. “Rəvan”ın ilk sparrinq-rəqibi yerli klublardan "Aluminiy” olacaq. Ötən mövsüm Sloveniya kubokunda yarımfinala yüksəlmiş Kidriçevo təmsilçisi ilə oyun yerli vaxtla saat 18:00-da başlayacaq.\nArdından iyulun 21-də Serbiya elitasının nümayəndəsi "Çukariçki” ilə matç olacaq. 3 gün sonra isə Türkiyə Superliqasının təmsilçisi "Karabükspor” rəqib qismində çıxış edəcək. Bu oyunlar da yerli vaxtla saat 18:00-da start götürəcək.\nQeyd edək ki, “Rəvan”ın Mariborda daha 1 yoxlama matçı keçirmək ehtimalı var. Bu yöndə danışıqlar davam etdirilir.


05 Mart 2010 - 14:12\nHər şeydən əvvəl qeyd olunması lazım olan məsələ Quranın hər bir dövrdən hər cür insan toplumuna müraciət etməyi bacaran bir üsluba malik olmasıdır. Quran onu oxuyan adamların elmi və mədəni səviyyəsindən asılı olmayaraq hamının başa düşə biləcəyi bir dilə sahibdir. Bir ayədə Allah Quran haqqında belə buyurur:\n«And olsun ki, biz Quranı ibrət almaq üçün belə asanlaşdırdıq...» («Qəmər», 54/22).\nQuranın üslubunun bu qədər asan şəkildə başa düşülən üslub olsa da onun təqlid edilməsi heç bir yöndən mümkün olmamışdır. Allahın Quranın bənzərsiz olmasına diqqət çəkdiyi ayələrdən bir neçəsi belədir:\n«Əgər bəndəmizə nazil etdiyimizə şəkkiniz varsa, siz də ona bənzər bir surə gətirin və əgər doğru deyirsinizsə, ona Allahdan savayı şahidlərinizi çağırın!» («Bəqərə», 2/23)\n«Yoxsa: «Onu özündən uydurdu!» deyirlər. De: «Əgər doğru deyirsinizsə, ona bənzər bir surə gətirin və Allahdan başqa kimə gücünüz çatırsa, onu da köməyə çağırın!» («Yunus», 10/38).\nQuranın «möcüzə» kəlməsi ilə səciyyələndirilməsinin səbəblərindən biri də yuxarıdakı ayələrdə də vurğulandığı kimi, insanın onun hətta bir oxşarını yazmaqda aciz olmasıdır. Bu acizlik, bu imkansızlıq nə qədər böyükdürsə, möcüzə də bir o qədər böyükdür. Dolayısı ilə Quranın üslubunun əsrlərdən bəri milyardlarla insan arasından bircə nəfər tərəfindən də təqlid edilə bilməməsi bu müqəddəs kitabın möcüzəli yönünün sübutlarından biridir.\nF. F.Arbutnot «İncilin və Quranın quruluşu» («The Sonstruction of the Bible and the Koran») adlı kitabında Quran haqqında bunları qeyd edir: «Ədəbi yöndən dəyərləndiriləndə Quran yarı nəzm, yarı nəsr üslubunda yazılmış çox təmiz ərəb dilinə nümunədir. Dilçi alimlər bəzi vəziyyətlərdə Quranda istifadə edilən bir çox ifadələrə uyğun gələn düzümdən yararlansa da, Qurana oxşar bir çalışma meydana gətirmək üçün gərgin əmək sərf etsə də onların bu məsələdə indiyə qədər nəyəsə müvəffəq olduqlarını heç kim deyə bilməmişdir»\nQuranın ifadələrində işlədilən kəlmələr həm məna yönündən, həm də üslubunun axıcılığı və təsiretmə gücünün böyüklüyü yönündən çox özəl və bənzərsizdir. Ancaq Quranın Allahın əmr və qadağalarını bildirdiyi müqəddəs bir kitab olduğuna iman gətirmək istəməyənlər onu müxtəlif bəhanələrlə inkar etməyə çalışmışlar. Allah iman gətirməyənlərin Quran haqqındakı sözlərini aşağıdakı ayələrdə belə bildirir:\n«Biz ona şer öyrətmədik və bu, ona heç yaraşmaz da. Ona vəhy olunan ancaq öyüd-nəsihət və açıq-aşkar Qurandır ki, onunla diri olanları qorxutsun və o deyilən söz kafirlər barəsində gerçək olsun» («Yasin», 36/69-70).\nQuranın qafiyə sistemindəki üstünlüyü\nQuranı təqlid olunmaz və bənzərsiz edən ünsürlərdən biri də onun ədəbi məziyyətləri ilə bir başa bağlıdır. Quran ərəb dilində olsa da o, ərəb ədəbiyyatında işlədilən dil qəliblərindən heç birinə oxşamır.\nQurandakı qafiyə sisteminə «səci» deyilir. Filoloqlar Qurandakı bu qafiyələrin işlədilməsinin də möcüzə olduğunu bildirirlər. Məşhur ingilis alimi, prof. Adil M.A. Abbas Quranın qrammatik baxımdan bir möcüzə olmasını sübut etmək üçün yazdığı - «Elmi möcüzələr» («Science Miracles») adlı kitabında Quranda işlədilən hərfləri və qafiyə sistemin qrafiklər və cədvəllər vasitəsilə geniş tədqiq etmişdir. O bu kitabda Qurandakı qafiyə sistemi ilə bağlı çox maraqlı nüanslar tapmışdır.\nMəlum olduğu kimi, Quranda 29 surə 1 və ya 1-dən artıq simvolik hərflə başlayır. «Muqatta hərfləri» kimi tanınan bu hərflər həm də «başlanğıc hərfləri» adlandırılır. Ərəb dilindəki 29 hərfdən 14-ü –ayn, sin, kaf, nun, ra, ya, ta, ha, əlif, ləm, mim, hə, yə, sad «muqatta hərfləri»ni təşkil edir. Bu hərflərdən «nun» hərfinin «Qələm» surəsindəki istifadəsinə nəzər salanda ayələrin 88,8 faizinin «nun» hərfi ilə qafiyələndiyini görmək olar. «Şuara» surəsinin 84,6 faizi, «Nəml» surəsinin 90,32 faizi, «Qəsas» surəsinin isə 92,05 faizi «nun» hərfi ilə qafiyələnir.\nQuranın hamısına nəzər salanda isə onun mətninin 50,08 faizinin «nun» hərfi ilə qafiyələndiyi aydın olur. Başqa sözlə desək, Qurandakı ayələrin yarısından çoxu «nun» hərfi ilə qurtarır. Eyni həcmdə və ölçüdə olan ədəbi çalışmaların heç birində mətnin yarısının çoxunun bir səslə qafiyələnməsi mümkün olmamışdır. Bu məsələ təkcə ərəb dilinə yox, bütün dillərə şamil edilir.


Pulsuz New Google Android 4.0 Əlaqə idarə Proqramlar download ::: Səhifə 3\n28 Apr 14 Ilə Organisation & Məhsuldarlıq, Əlaqə idarə\nSiz hansı kontakt məlumatlarının bir-birinə mübadiləsi ilə sorun deyil mi? eyni söz ilə məlumat mübadiləsi üçün çox asandır. Hətta digər tərəf bu proqram yoxdur, bu proqram ilə SMS, E-mail, peyğəmbər vasitəsilə digər tərəf üçün əlaqə məlumat göndərə bilərsiniz. uzun məsafə qrup üzvləri arasında və ya internet vasitəsilə mübadiləsi üçün ən yaxşı həll edir. Bu digər tərəfin özəl, business, ilk əlaqə kimi əlaqə məlumat demək düzgün...\n1 Feb 14 Ilə Organisation & Məhsuldarlıq, Əlaqə idarə\nMənim Əlaqə Çap siz / backup çap imkan verir / kişilerinizi bərpa edin. Kişilerinizi bir pdf və ya xls fayl etmək və onları çap. Key Features: * Yedekleme / ANDROID / iOS və Windows Phone daxilində ƏLAQƏ BƏRPASI. * SİZİN ƏLAQƏ YEDEK TO REMIDERS GET. * SİZİN ƏLAQƏ DE-kəf gəlmək. EYNİ ŞƏXSƏ NO MORE çox ƏLAQƏ. * EASY idxal üçün. Vcf faylı olaraq ƏLAQƏ...


Vergilər naziri sahibkarların gününü qara edib, “qan uddurur” - Araşdırma » GundemXeber İnformasiya Portalı\nGundemxeber.az » GündəmXəbər » Vergilər naziri sahibkarların gününü qara edib, “qan uddurur” - Araşdırma\nTarix: 27-01-2017, 20:39 Bölmə :GündəmXəbər / Manşet Baxış: 500\nPrezidentin siyasətinə qarşı gedən Vergilər Nazirliyi “Gündəm-Xəbər” da daxil olmaqla MMC-ləri və şirkətləri çökdürür, sahibkarları müflisləşdirir - Şok rəqəmlər\nLəğv olunmuş Milli Təhlükəsizlik Nazirliyindən canı qurtarmış sahibkarlar indi daha bir dövlət qurumu ilə üzbəüz qalıblar. Vergilər Nazirliyi iş adamlarının başına oyun açmaqda davam edir. Bu haqda prezidentə, prokurorluğa çoxsaylı müraciətlər ünvanlanmaqdadır.\n4 faiz + 1 oyunu\nDövlət başçısı sahibkarları iki illik vergidə azad etməsinə baxmayaraq, nazirlik iş adamlarını müflisləşdirmək siyasətindən əl çəkməyib. Sahibkarlar MTN-nin yerini Vergilər Nazirliyinin tutduğunu söyləyirlər.\nBu vəziyyət sahibkarları dövlətin üstünə qaldırır. Nazirlik məqsədli şəkildə yenə də sahibkarlığı sıxışdırıb sıradan çıxarmağa çalışır.\nİqtisadi böhran getdikcə dərinləşir və iş adamlarına işləməyə imkan yaradılmalıdır. Amma vergi quramaları onları basqı altında saxlayır.\nMTN bandası sahibkarları tək-tək ovlayıb zirzəmidə işgəncə verməklə pullarını alırdısa, yeni vergi oyunları isə onlara qarşı iqtisadi sanksiyadır.\nElə “Gündəm-Xəbər” bir MMC olaraq 4 faiz sadələşdirilmiş vergi ödəyir. Ancaq indi vergilər naziri Fazil Məmmədov təzə metoda keçib.\nBelə ki, köçürmə pulların nəğdləşdirmə əməliyyatında əlavə vergiyə 1 faiz pulumuzdan tutulacaq və əlavə olaraq həmişə olduğu kimi bankda 0,06 faiz tutur. Bu qəzeti nə qədər satdıraq ki, Fazil Məmmədovun timsalında büdcəmiz dolsun?!\nBir neçə ay bundan öncə F. Məmmədov "ağıllı" təklif irəli sürdü ki, spirtli içkiləri və tütün məmulatlarının alışını kart variantına keçirək büdcəmiz dolsun. Bu təklif əhali arasında narazılıqla qarşılandı və prezident bu təklifi rədd etdi.\nİndi isə Vergilər Nazirliyinin sadələşdirilmiş dörd faizdən əlavə bir faiz də pul tutması düzgündürmü və bununla büdcəni doldurmaq olarmı? Belə çıxır ki, artıq sadələşdirilmiş vergi ödəyiciləri 4 yox 5 faiz vergi ödəməli olur.\nNazirin TIR-ları və MMC-lərin qara günü\n“Gündəm-Xəbər”in verdiyi məlumata görə, vergilər naziri Fazil Məmmədov dövlət büdcəsinin cəfasını çəkirsə, Rusiya və Ukraynaya TIR-larla vurduğu milyonları ölkəmizə sərf etsə heç də pis olmaz.\nHər kəs bilməlidir ki, bu məmurlar artıq xalqın rəsmi cibinə girib pulunu çəkir. Deyəsən, MTN Vergilər Nazirliyinə baxanda şükürlü olacaq. Çünki belə bir halın varlığı, bir MMC olaraq ümumi iş prosesimizin ləngiməsinə, bəzən də iflic olmasına gətirib çıxarır\nÜmumiyyətlə, son vaxtlar respublikamızda yaşanan acınacaqlı durumun varlığından biri də, Vergilər Nazirliyi tərəfindən kiçik və yaxud da böyük istehsal müəssislərinə yaradılmış süni əngəllərin varlığıdır. Məsələn, adicə bir faktı qeyd edək.\n“Gündəm Xəbər” qəzetinin redaksiyası olaraq hər ay satışdan əldə olunan gəlirə görə dövlətə 4%-lik vergi ödəyib, aidiyyəti üzrə rüblük hesabatlar da təqdim edirik. Yəni, istehsalçı tərəf olaraq qanunvericiliyin tələblərinə əməl edib fəaliyyətimizi davam etdiririk və lazımi vergi faizini də ödəyirik.\nFaciə odur ki, əgər əvvəllər qəzetimizin satışı ilə məşğul olan müəssisələrlə, kassa mədaxil ordeninin qəbzi və yaxud da vəkalətnamələr, yəni ciddi sənədlər vasitəsilə nəğd hesablaşmalar aparırdıqsa, bu gün fərqli tələb-şərt mövcuddur.\nNazirliyin maxinasiyaları, siqaret biznesinə “əl qoymaq”\n“Gündəm-Xəbər” yazır ki, hazırda həmin müəssisələr qəzetin satışından əldə olunan pulları bank hesabına köçürməyə vadar edilirlər və belə bir əməliyyatı həyata keçirərkən, banka xidmət haqqı olaraq 0,06% pul da ödəyirlər.\nElə ki, hesaba köçürülmüş pulları hesabdan götürmək lazım gəlir, o halda da istehsalçı tərəf olaraq yenidən 0,06 %-lik bank xidməti ödəməyə məcbur oluruq.\nDeməli, istehsalçı tərəf olaraq “Gündəm Xəbər” qəzetinin satışı və satışından əldə olunan gəliri əldə etmək üçün, bir neçə dəfə xərcə düşməli oluruq.\nHətta elə hallar da olur ki, satışdan əldə olunan gəlirlərin banka köçürülməsi, yaxud da pul vəsaitlərinin bankdan çıxarılması olduqca problemə çevrilir. Belə bir halın varlığı, bir MMC olaraq ümumi iş prosesimizin ləngiməsinə, bəzən iflic olmasına da gətirib çıxarır.\nBu cür addımların atılması Vergilər Nazirliyi rəhbərliyinin yazıb-pozduğu maxinasiyalardan biridir ki, bu da çoxsaylı sahibkarların, o cümlədən “Gündəm Xəbər” qəzeti redaksiyasının da fəaliyyətini əngəlləməyə hesablanmış addımlardır.\nDəhşətli hal odur ki, iki həftədir köçürülən pulu hələ də əldə edə bilmirik. Bu da o deməkdir ki bizim min bir əziyyətlə ərsəyə gətirdiyimiz qəzetimizin satış pulundan banklar vasitəsi ilə müəyyən fırıldaqlarını həyata keçirirlər və eyni zamamda müstəqil olmalı olan mətbuatyayımı yüksək çinli məmurların əlində inildəyir.\nFazil Məmmədovun bu taktikası sahibkarların süründürməçiliyinə gətirib çıxartmaqdan başqa bir şey deyil. Biz zəhmətkeş sahibkarların haqqını yeyib min bir əziyyətə salan məmurlara dur\ndeyən olacaqmı? Təbii ki, yox. Ona görə yox deyirik ki, başımıza gətirilən bu oyunlardan prezidentin xəbəri yoxdur. Əgər olsa bu haqsızlıqlara bəlkə də son qoyular.\nDepartamentlə iki bankın oyunu\nBu məsələdə Bakı şəhər Ticarət Departamentinin də “əməyini” xüsusi vurğulamaq lazımdır. Çünki məhz onların sayəsində bu gün qəzet yayımı ən ağır günlərini yaşayır. Eyni zamanda yayım firmalarının da üzərinə məsuliyyət düşür.\nMəhz yayım firmaları müstəqil fəaliyyət göstərsəydi bu vəziyyət yaranmazdı və bu sahə məmurların əlində cəmləşməzdi.\nBakı şəhər Ticarət Departamentinin əl qoyduğu "Yeraltı Keçidlər Üzrə Ticarət Birliyi" bu oyunun icraçılarıdırlar. "KapitalBank"ın Nəsimi rayon filialı bu oyunun iştirakçısına çevrilib.\nBu problemin varlığı mətbuat yayımların məmurların nəzarətində olması və mətbuat yayımlarının müstəqil olmamasıdır. Ən əsası odur ki, məmur özbaşınalıqları hər bir iş adamlarını rəzil günə salır.\nƏlavə olaraq onu da vurğulayaq ki, hazırda qiymət artımının daha çox müşahidə olunduğu siqaret biznesinə də, Vergilər Nazirliyi “əl qoyub”.\nYəni, bu məhsulun alqı-satqısı ilə ilə məşğul olan iş adamlarına da, hesablaşmaların banklar vasitəsilə həyata keçirilməsi qaydası tətbiq olunub.\nBelə bir səbəb üzündəndir ki, hazırda qiymət bazarında dəyəri 2 manata qədər olan siqaretlər 10 qəpik, dəyəri 2 manatdan yuxarı olan siqaretlərin qiyməti isə 20 qəpik bahalaşıb. Bu da hər şeydən öncə, sadə, olduqca imkansız olan hər kəsə ciddi təsirini göstərməkdədir.\nProkurorluğa ən çox bu nazirlikdən şikayət olub\n“Gündəm-Xəbər”in yaydığı məlumata görə, belə olan halda hər kəs o qənaətə gələ bilər ki, Vergilər Nazirliyinin sahibkarlara qarşı bu cür tələb-şərt qoyması, boşaldılmış büdcənin doldurulmasına hesablanmış addımıdır.\nAmma onu da unutmaq olmaz ki, bu gün Azərbaycanda fəaliyyət göstərən hər bir bank, hansısa iri ranqlı oliqarx məmurun, yaxud da yüksək çinli vəzifə sahibinindir.\nOnu da deyək ki, ölkədə ən çox korrupsiyalaşmış qurumların adları açıqlanıb. Baş Prokurorluq yanında Korrupsiyaya Qarşı Mübarizə Baş İdarəsinin rəisi Kamran Əliyev statistikanı açıqlayıb.\nK.Əliyev bildirib ki, Vergilər Nazirliyindən 48, rayon məhkəmələrindən 37, Bələdiyyələrlə İş üzrə Mərkəzdən 23, İqtisadiyyat Nazirliyindən 9 material Korrupsiyaya qarşı Mübarizə Baş İdarəsinə daxil olub.\nBu faktlar nazirliyin fəaliyyətindən narazılar ordusunun olduğuna sübutdur. İş adamları, sahibkarlar, biznes sahəsində çalışanlar vergi müfəttişlərindən cana doyub. Vergilər naziri ölkə rəhbərliyinin yanında etimadını kifayət qədər itirib.\nBu, naziri istefaya yollamaqdan daha ağır qərar idi. Nazirin əl-qolunun bağlanması, rüşvət yığımı imkanlarının məhdudlaşdırılması ona istefa getmək qədər böyük zərbə idi. Görünür ki, nazir prezidentin göstərişlərinə zidd fəaliyyətini davam etdirməkdən çəkinmir.\nSahibkarların nəfəsliyi də bağlanıb\n“Gündəm-Xəbər”in media üzərindən yaydığı məlumata görə, Gədəbəy rayonunun icra başçısı Ramiz Yediyarov və Binəqədi rayonunun icra başçısı Xaləddin İsgəndərovu rayon icra başçıları arasında sahibkarların çökdürülməsi üzrə çempion adlandırmaq olar.\nBu 2 rayonun icra başçısınin adı ölkə mətbuatının gündəmindən düşmür. Hər yeni gün bu biznesmen ovçularının fəaliyyətlərinə yeni çalar əlavə olunur. Vergilər naziri Fazil Məmmədovun qeyri-rəsmi quberniyasına daxil olan bu rayonlarda mülkləri yağmalanan sahibkarların ah-nalələri televiziya ekranlarına qədər gəlib çıxır.\nÜmumiyyətlə, internet resurslarında axtarış verməklə kifayət qədər şikayət məktublarına rast gəlmək olar. Onların əksəriyyəti vergi müfəttişlərinin özbaşınalıqlarından, iş adamlarına qan uddurmasından bəhs olunur.\nİş adamları vergilər nazirinin dəyişməsi ilə bəlkə müsbət irəliləyiş olacağına ümid edirlər. Çünki böhran davam etsə də, nazir heç bir islahata həyata keçirmir.\nEkspertlər hesab edirlər ki, nazirlərin “yarpaq tökümü” davam edəcək. Artıq hədəfdə olan növbəti nazirin kimliyi barədə ilkin versiyalar ictimaiyyət arasında səsləndirilməkdədir. Bu, vergilər naziri Fazil Məmmədovdur.\nHökumət iqtisadiyyatın liberallaşdırılması prosesini həyata keçirməlidir. Əvvəlki kimi hökumətin maliyyə resursları yoxdur. Yeganə çıxış yolu sahibkarlığın dəstəklənməsidir. Bu yolda yeganə maneə hakimiyyətdə sahibkarlığa qənim kəsilən bəzi strukturlardır.\nSahibkarlara bu qurum ciddi problemlər yaradır. Onların əmlakının müsadirə edilməsi prosesində Vergilər Nazirliyi də aktiv görünür.\nƏgər hakimiyyət sahibkarlığa qənim kəsilən qurumların, şəxslərin qarşısını almasa, ölkəni iqtisadiyyat böhranından çıxarmaq mümkün olmayacaq. Mövzunu diqqətdə saxlayacağıq.\nVergilər Nazirliyində sensasion həbslər gözlənilir ...


Kanada Johnson & Johnson peyvəndinin tətbiqini dayandırıb\n19:39 01.05.2021 (Yenilənib 19:33 01.05.2021)\nNazirlikdən onu da bildiriblər ki, adı çəkilən preparatın keyfiyyət, təhlükəsizlik və effektivlik nöqteyi-nəzərindən şübhələr aradan qaldırıldıqdan sonra yayılmasına icazə verilə bilər.\nBAKI, 1 may — Sputnik. Kanada hökuməti ABŞ-ın Johnson & Johnson şirkətinin koronavirusa qarşı peyvəndinin ölkədə tətbiqini dayandırıb. Sputnik Azərbaycan Rusiya KİV-lərinə istinadən xəbər verir ki, bu barədə qərar preparatın hazırlandığı müəssisənin bağlanmasından sonra onun keyfiyyəti ilə bağlı yaranmış şübhələrdən sonra qəbul olunub.\nQeyd olunur ki, Johnson & Johnson peyvəndinin hazırlanmasında Emergent şirkətində istehsal olunan dərman vasitəsindən istifadə olunub. Lakin həmin preparat peyvənd olmamışdan əvvəl müəyyən emal prosesindən keçirilməli idi. Səhiyyə Nazirliyindən bildirilib ki, Johnson & Johnson peyvəndi ABŞ hüdudlarından kənarda hazırlanıb.\nXatırladaq ki, aprel ayında ABŞ tənzimləyici qurumları peyvənd olunanlarda trombların yaranması barədə məlumatlarla əlaqədar olaraq Johnson & Johnson peyvəndinin qadağan olunmasına çalışıblar. Ərzaq və dərman vasitələrinin keyfiyyətinə nəzarət idarəsi (FDA) bildirib ki, ABŞ ərazisinə ümumilikdə həmin preparatdan 6,8 milyon doza gətirilib, peyvənd olunanlarda trombozların aşkarlanması isə cəmi 6 halda müşahidə olunub.\nqadağa, Kanada, Johnson & Johnson, peyvənd


“Mülki cəmiyyət hökumət monitorinqini həyata keçirməlidir” – Rondelli Fondunun nümayəndəsi – Marneuli FM\nŞənbə 06 İyun 2020 / 10:39\nMarneulili jurnalistlər və mülki cəmiyyət nümayəndələri üçün Gürcüstanın Strategiyalar və Beynəlxalq Əlaqələr üzrə Tədqiqat Fondu (Rondel) təlimlər keçir. Təlimin mövzularından biri Avropa İttifaqı ilə dərin və hərtərəfli əlaqələr idi. Gürcüstanın Strategiyalar və Beynəlxlaq əlaqələr üzrə fondunun nümayəndəsi Kaxa Qoqolaşvilinin Marneuli Radiosuna bildirdiyinə görə, vacibdir ki, jurnalistlər və mülki cəmiyyət nümayəndələri hansı növ reformanın daha səmərəli olması haqqında məlumatlı olmalıdırlar və monitorinq aparmalıdırlar.\n“2014-cü ildən artıq Avropa İttifaqı ilə Gürcüstan arasında ticarətə aid olan maddələr qüvvəyə minib. Bu hər növ ticarəti nəzərdə tutur. Sənayedən tutmuş kənd təsərrüfatına kimi. Eləcə də maneələrdən də azad olmanı nəzərəd tutur.”.\nKaxa Qoqiaşvili eləcə də qeyd etdi ki, Gürcüstan və Avropa İttifaqı arasında ticari maneələr müxtəlif növ ola bilər və ilk növbədə isə tarif maneələri qeyd olunmalıdır. Gürcüstanla Avropa İttifaqı arasında hər növ gömrük vergiləri götürülüb. Qoqiaşvili həmçinin deyir ki, ikinci növ maneə də var. Qeyri-tarif maneələri və bunlar da mərhələ ilə aradan qaldırılacaq.\n“Qeyri-tarif maneələrinin aradan qaldırılması mərhələli şəkildə olur. Gürcüstan nə dərəcədə öz qanunvericiliyini Avropa İttifaqının qanunvericiliyi ilə yaxınlaşdıra biləcək”.\nTəlimin iştirakçısı QHT “Marneulinin Demokrat Qadınlar Assosiasiyasının” nümayəndəsi, Xatuna Ğavtadze bizimlə söhbət etdi və bildirdi ki, onun təşkilatı üçün bu növ təlimlər vacibdir.\n“Yeni qəbul olunub ya yox bu müqavilə ilə götürdüyümüz öhdəlikləri yerinə yetirməliyik. Bundan dolayı bilməliyik ki, nəyi və necə yerinə yetirməliyik. Ona görə də bu növ təlimlər vacibdir. Bizim təşkilat üçün xüsusən vacibdir çünki fermerlər, əhali gəlir soruşur. Buna dair biz də bilməliyik ki, cavab verək”.\nGürcüstanın Strategiyalar və Beynəlxalq Tədqiqatlar üzrə Fondu tərəfindən təşkil olunan təlimlər Marneulidə 16 yanvarda başlayıb və 18 yanvara qədər davam edəcək.


SEO üçün WordPress-də Post Slugs-ı dəyişdirmək | Martech Zone\nSEO üçün WordPress-də Post Slugs-un dəyişdirilməsi\nÇərşənbə, Sentyabr 2, 2009 Çərşənbə, iyul 9, 2014 Douglas Karr\nZaman açar söz araşdırması etdiyiniz zaman axtarış motoru optimallaşdırması üçün blog, çox sayda axtarıcının sözləri səhv yazdığını və ya birləşdirdiyini görə bilərsiniz. Nümunə USS Forrestal versus ola bilər USS Forestal.\nYanlış yazılmış sözlər üçün axtarış nəticələrində görünmək olduqca yaxşı işləyən bir taktika ... ancaq yazı başlığınızda və ya məzmununuzda bir sözü açıqca səhv yazmaq istəməyəcəksiniz. Həmişə, kimsə bunu göstərəcəkdir səhv sizə!\nXəcalətli görünməkdənsə, sözün qəsdən səhv yazılması üçün məzmununuzdakı digər yerlərdən faydalanın:\nsənin Post Slug (aşağıdakı video)\nÇapa etiketlərindəki başlıq etiketlərində (keçidlər).\nŞəkillərdəki başlıq və ya təsvir etiketlərində.\nBudur qısa video WordPress-dəki yazı slugunuzu necə dəyişdirmək olar. Bir blog yazısı dərc etdikdən sonra bunu etməyin! Bloq postunuzu yazarkən, yazınızı asanlıqla yeniləyə bilərsiniz:\nTags: optimizepermalinkpost şlaksümükWordPresswordpress permalink\nFacebooku niyə sevmirəm\n2 at Sep 2009, 4: 26 AM\nGörünür Camtasia'nın çox potensialı var. Proqramı satın almısınız, yoxsa yalnız sınaqdan keçirirsiniz?\n2 at Sep 2009, 12: 42 PM\nMaraqlıdır ki, Windows üçün 'studiya' versiyası qədər güclü görünmür. Ancaq istifadəsi olduqca sadədir! İnterfeys iMovie-ni əhəmiyyətli dərəcədə təqlid edir. Çıxdığı anda satın aldım. Snap X Pro istifadə edirdim, amma abunəliyimin bitdiyini söylədi ... fərqinə varmadım idi abunə! Bu çox gözəldir.


Azərsu" ASC-nin sədri və İHB-sı Lerik sakinlerini susuz qoymaqda israrlıdırlar » www.7GUN.az\nBu barədə 7GUN.az-a sakinlər məlumat veriblər. Onlar bildirirlər ki, rayon icra hakimiyyətinin başçısı Rövşən Bağırov və "Azərsu" ASC-nin sədri Qorxmaz Hüseynov zorla kəndlərinə yaxın və üç kəndin istifadə etdiyi bulağın suyunu qonşu Şingədulan kəndinə, eləcə də icra başçısın müavini Habil Məlikovun kəndinə - Kürdəsərə aparırlar. Maraciətdə deyilir ki, Rövşən Bağırov və Qorxmaz Hüseynov bu kəndərdən qisas alır. Bunun da səbəbi bu iki məmurla bağlı edilən şikayətlərdir:\n"Cənab Prezident, Sizə dəfələrlə müraciət etmişik. Sizdən əlavə də bütün dövlət qurumlarına müraciət ünvanlamışıq. Amma icra başçısı Rövşən Bağırov və "Azərsu" ASC-nin sədri Qorxmaz Hüseynov bizi susuz qoymaqda israrlıdırlar. Şingədulan kəndində üç su mənbəyi var. Bundan əlavə, kəndin yanından "Alaşar" çayı axır. Daha böyük su ehtiyatına malik Əvilə çayı da Şingədulandan uzaqda deyil. Amma icra başçısı və Qorxmaz Hüseynov israrla 15 km-lik məsafə olmasına baxmayaraq, bizi suyu aparır və bizi susuz qoyurlar. Artıq bir maşın su borusu gətirib Mulalan kəndində töküblər. Bu da onu göstərir ki, icra başçısı bizim suyu zorla aparmaq niyyətindədir. Siz bu zülmə son verin. Bizim Sizə və Prezident Adminstrasiyasına etdiyimiz mürciətlərə cavab verilmir. Bir neçə gün öncə Prezident Adminstrasiyasında rayonumuz üzrə kurator olan şəxs də rayona gəlib, amma bu qədər narazlıq və şikayətimizə baxmayaraq, bizimlə görüşməyib.\nBizim məktublarımızı əngəlləyən kimdir?\nRövşən Bağırovu belə himayə edən kimdir ki, bizim Sizə yazdığımız məktubları əngələyirlər?\nBizə izah edən də yoxdur ki, Rövşən Bağırovla Qorxmaz Hüseynovun bizimlə davası nədir?\nNədir bu qərəzin və hikkənin izahı?\nNiyə daha böyük su hövzəsi və ehtiyatı olan Əvilə çayından su çəkmirlər?\nNiyə 4 km məsafədə olan "Şərətük" çayından su çəkmirlər?\nCənab Prezident, Siz axı dəfələrlə demisiniz ki, məmurlar vətəndaşları incitməməlidirlər. Bəs bizim səsimizə niyə səs verən yoxdur?\n1200-dən çox sakini olan bu kəndlər hara köçsün?\nBizə deyirlər ki, yzmayın. Yaxşı, yazmırıq, dayanırıq. Onda siz də bizdən əl çəkin, suyumuza toxunmayın. Axı bu suyun getməsi 20 hektardan çox meşənin məhv olmasına gətirib çıxaracaq. Yaxşı, Ekologiya Nazirliyi niyə səsini çıxarmır?\nNazirliyin rayon şöbəsinin müdiri deyir ki, Qorxmaz Hüseynovla Muxtar Babayev yaxın dostdur, artıq məsələ həll olunub. Yaxşı, bəs biz kimdən kömək istəyək?\nLerikin deputatı İqbal Məmmədov deyir ki, mən Qorxmaz Hüseynovla bir yerdə işləmişəm, dostuq. Bir "dost şəbəkəsi" birləşib Sizin Lerikin su təminatı üçün ayırdığınız 1 milyon manatı bizim suyu aparmaqla silmək istəyir?\nHörmətlə: Lerik rayonunun Şivlə, Biləvər və Geskön kəndlərinin sakinləri/\nŞəxsiyyət vəsiqələrimizin nömrələrini də qeyd etməklə:\n9. Fətullayev Alışan PİŞAN AZE 15621540 10. Əliyev Mahir Paşa AZE 09460732\n49. Əkbərov Şali Ağayar AZE 03898960.


Hər çinli Brus Li deyil\n12:03 25 May 2015 262 dəfə oxunub\nUşaq vaxtı döyüş səhnələri ilə məşhur olan çin filmlərini izləyəndə elə bilirdik ki, çində hamı karate ustasıdır. Elə hey heyfsilənirdim ki, gərək məndə orda dünyaya gələrdim. Bəlkə, indi həmin filmlərdəki döyüşçülər kimi məndə bir evin damından digərinə atılar, təkbaşına on nəfərin öhdəsindən gələr, bir dəfə tullanmaqla havada beş təpik atıb sonra yerə düşərdim.\nHələ bu bir yana, hind filmlərindəki rəqslər, mahnılar ağlımızı başımızdan alırdı. Hind filmlərində biri peşman olurdu küçəyə çıxıb rəqs eləməyinə, o dəqiqə hardansa dəstə-dəstə qızlar oğlanlar gəlib buna qoşulurdu. Hələ öz vəzifəsini həyata keçirən yol polisinin, aşpazın, bənnanın, şirin pambıq satanın gəlib qoşulmaqlarını demirəm. Birlikdə başlayırlar rəqs eləyib oxumağa. Özü də hamısı professional və sinxron. "Əşşi oynamaq bu hindistanlıların qanındadı da" kimi fikirləri eşidə-eşidə, bu tip illüziyalarla yavaş-yavaş böyüdük və bunların heç də belə olmadığını anladıq. Küçələrdə bir dənəsi “Bes.s..s.. manat” deyən çinliləri, nəinki rəqs edib oxumağı, hətta ritmin nə olduğunu belə bilməyən indusları görəndə heç də bütün çinlilərin karateçi, bütün hindlilərin rəqqas olmadığını anladıq.\nİndi gələk əsas məsələyə. Bu boyda giriş etməyimdə məqsəd problemin ilkin səbəblərindən birini göstərməkdir. Əfsuslar olsunki, bu təsir bir çoxlarının şüuraltında da olsa öz mövcudluğunu qoruyub saxlamaqdadır. Hələ də bütün gözü qıyıq (çəkik) olanlara kitay, yapon, bütün şarışınlara rus deyənlər var. İndi deyəcəksiz ki, "əşşi, bu da problemdi sən danışırsan? Deyir desin də...". Amma sizi inandırım ki, problemdi. Çünki hər şey yalnız bununla bitmir. Axı bu tip insanların arasında bütün kino çəkmək niyyətində olan iranlılara professional kinorejissor, xaricdən gələn hər tamaşaya möhtəşəm sənət nümunəsi deyənlər var. Azərbaycan kinosunu Hollivud, İran, türk filmləri ilə müqayisə edən, o səviyyədə filmlərin çəkilməməsindən gileylənənlər, rus, gürcü teatr məktəblərinin nəhəngliyindən danışanlar, Azərbaycan teatrının bərbad vəziyyətdə olduğunu deyənlər, üzümü sizə tutub deyirəm. Belə lap əcəb eləyirsiz. Mən də sizinlə bəzi məqamlarda razıyam. Sizin dediklərinizdə həqiqət var, amma heç də hamısı sizin düşündüyünüz kimi deyil. Heç də onların (yəni xaricidən gələn qonaqların) hamısı bizdə hamıya dərs verəcək dərəcədə yüksəklikdə deyillər. Hansısa xarici ölkədə rejissor yanında yalnız rejissor köməkçisi vəzifəsində çalışmış birini burada dağın başına qaldırmaq, xarici teatrda olduğuna görə Brextin, Qrotovskinin, Stanislavskinin, Piter Brukun timsalı kimi baxmaq lazım deyil.\nAdətən deyirlər ki, heç kim öz ayranına turş deməz. Biz isə deyirik. Nəinki ayranımıza, hətta bəzən şirin çayımıza da turş deməkdən çəkinmirik. Başqasının sirkəsi isə bizim üçün bal dadı verir. "Bravo" deyərək boğazımız partlayana qədər çığırır, əllərimiz yanana qədər əl çalırıq. Heç kim də çönüb "axı bu nə idi" demir. Ya da deyə bilmir. Bununsa bir çox səbəbi var.\nMüxtəlif filmlərdə Madhuri Dişit, Mithun Çakraborti, Şahrud Xan kimi aktyorların rəqsləri, Brus Li, İp Man, Matsutake Oyamanın əlbəyaxa döyüş səhnələri, Abbas Kiarostami, Məcid Məcidi, Daryuş Mehrcui kimi kino rejissorları, heç çox da uzağa getmədən, həmvətənimiz olan Cabbar Qaryağdıoğlu, Keçəçi oğlu Məhəmməd, Xan Şuşinski, Seyid Şuşinski kimi mahir xanəndələr, Aşıq Ələsgər, Əliağa Vahid kimi söz ustaları bizdə yanlış fikir yaratmamalıdırlar. Bütün bunlar heç de o demek deyil ki, bu insanların həmyerliləri də həmin istedada malikdirlər. Ona görə də Rezo Qabriadzenin "Stalinqrad" tamaşasından sonra düşünmək lazım deyil ki, bütün gürcü tamaşaları bu səviyyədədir və yaxud türk qardaşlarımızın çəkdiyi çox professional, Kann festivalında nümayiş olunmuş reklamlarından sonra aldanmaq lazım deyil ki, Türkiyədəki bütün reklam agentlikləri bu professionallıqda iş görmək iqtidarındadırlar.\nHeç kimi başqalarının gördüyü işə görə nə dağın başına qaldırmaq, nə də bataqlığa yuvarlamaq lazımdır.


- Azərbaycanla dil tapmayınca... » Yenixeber.org - Oxu xəbərin olsun\nDüşmən ölkə işğalçı siyasətin və təcrid rejiminin ağır bədələni ödəməyə davam edir; erməni ekspert: “Bu, bizim üçün tam bir fiaskodur...”\nYenixeber.org: Region ölkələri arasında pandemiyanın ən ağır yükü altında olan Ermənistana bu günlərdə Avropadan bəd xəbər gəlib. “Yeni Müsavat”ın məlumatına görə, Avropa Komissiyası işğalçı ölkənin bütün aviaşirkətlərini “qara siyahı”ya salıb. Bunlar “Aircompany Armenia”, “Armenia Airways”, “Armenian Helicopters”, “Atlantis Armenian Airlines”, “Atlantis European Airways”, “Mars Avia, Skyball” şirkətləridir.\nMəlumata görə, Ermənistan İraq, Venesuela, Əfqanıstan Anqola, Konqo, Cibuti, Ekvatorial Qvineya, Eritreya, Liberiya, Liviya kimi ölkələrlə eyni siyahıya salınıb. Göründüyü kimi, bu ölkələrin hamısı iqtisadi cəhətcə inkişaf etməmiş, geridə qalmış ölkələrdir. Başqa sözlə, bununla təcavüzkar ölkənin iqtisadi-maliyyə durumunun böhranlı olduğu növbəti dəfə öz təsdiqini tapmış olur. Çünki müasir mülki təyyarələr almaq üçün ölkənin maliyyə potensialı yaxşı olmalıdır. Ermənistan isə Azərbaycana qarşı işğalçı siyasəti üzündən hələ pandemiyaya qədər də ağır izolyasiya rejimində, iqtisadiyyatı isə tənəzzül durumunda olub. İndi də koronavrus pandemiyası vəziyyəti daha dramatik edib.\nGözlənildiyi kimi, Avropa Komissiyasının qərarı düşmən ölkədə az qala, şok effekti yaradıb.\n“Bu, təkcə Ermənistanın nəqliyyat və logistika təhlükəsizliyi baxımından deyil, həm də ölkənin beynəlxalq nüfuzu və müvafiq olaraq investisiya cəlbediciliyi üçün ciddi problemlərə səbəb olacaq tam bir fiaskodur”.\nMusavat.com-un məlumatına görə, bu sözləri energetik təhlükəsizlik məsələləri üzrə erməni ekspert Vaqe Davityan “Lragir”ə deyib. Onu sözlərinə görə, müvafiq tənzimləyici dövlət orqanı məsələ ilə bağlı lazımi nəzarəti həyata keçirməyib.\nAdını gizli saxlayan aviasiya mütəxəssislərindən biri isə “Past” erməni nəşrinə verdiyi müsahibədə siyahının yenilənməsi nəticəsində Ermənistanın adının ora salınmasının təəssüf doğurduğunu qeyd edib, lakin bunun gözlənilməz və ya sürpriz olmadığını söyləyib.\n“Bu, hakimiyyətin son iki ildə utancverici fəaliyyətinin və ya hərəkətsizliyinin nəticəsidir. Nəticələr daha ağır ola bilərdi. Növbəti ”seriya" bu olacaq ki, Avropa aviaşirkətləri həmin boş qalmış yerləri tutacaq. Bu da erməni aviasiyasının məhvi anlamına gəlir. Vəziyyətdən çıxmaq üçün arqumentlər və səylər əbəsdir. İndi top səlahiyyət yiyələrinin meydanındadır. Hər şey onların gələcəkdə vəziyyəti düzəltmək üçün Avropa Komissiyası ilə necə işləyəcəyindən asılıdır. Hərçənd situasiyanı düzəltmək son dərəcə çətin olacaq", - deyə o, bədbin notda əlavə edib.\nÖz növbəsində politoloq Elxan Şahinoğlu hesab edir ki, qərar nəticəsində Ermənistana aid şirkətləri müflisləşmə gözləyir. İşğalçı ölkənin Avropadan ciddi zərbə almasını şərh edən ekspert ardınca deyib: “Avropa Birliyi Ermənistanın aviaşirkətlərinə Avropa ölkələrinə uçuşlar həyata keçirməsini qadağan edib. Səbəbi sadədir. Ermənistanın təyyarələri köhnə və istifadəyə yararsızdır. Bu ölkənin maliyyəsi yoxdur ki, yeni sərnişin təyyarələri alsın. Köhnə təyyarələr isə Avropa üçün təhlükə mənbəyidir, bu təyyarələrin başına hansı ölkənin səmasında nə iş gələcəyi bəlli deyil. Avropa özünü köhnə təyyarələrdən qorumaqda haqlıdır. Ermənistan və əks istiqamətə yalnız inkişaf etmiş dövlətlərin aviaşirkətlərinə uçuş həyata keçirilməsinə icazə veriləcək. Bu isə o deməkdir ki, Ermənistanın təyyarələri uzaqbaşı Rusiya və ya İran istiqamətində uçuşlar həyata keçirə bilər. Ancaq bir gün Moskva və Tehran da Avropa kimi Ermənistanın köhnə təyyarələrindən qorunmaq qərarını verə bilər. Strateji tərəfdaşlıq öz yerində, ancaq Rusiya və İran da özlərini təhlükəli sərnişin təyyarələrindən qorumaq məcburiyyətindədirlər. Belə vəziyyətdə Ermənistana aid şirkətləri müflisləşmə gözləyir”.\nBeləcə, Qarabağ konfliktinin həll olunmamış qalması təcavüzkar ölkəyə uzaq perspektivli zərbələr vurmağa davam edir. Özü də bu, artıq Ermənistanda hakimiyyətdə kimin olmasına bağlı məsələ deyil. Yalnızca hansı hökumətin Azərbaycanla Dağlıq Qarabağ konfliktinin ədalətli həllinə hazır olmasından, bunun sonucu olaraq da Azərbaycan və Türkiyə ilə qapalı qalan sərhədlərin açılıb-açılmayacağından asılıdır.\nHələ ki Ermənistanda Azərbaycana qarşı işğalçı siyasətə son qoyacaq bir qüvvə iqtidara gəlməyib. Yalnız eks-prezident Levon Ter-Petrosyanın dövründə erməni tərəf buna maksimum yaxın olub ki, onu da “Qarabağ klanı” Moskvanın “dobrosu” ilə devirdi. Lakin “Qarabağ klanı”nın iqtidarda olduğu 20 ildə (1998-2018) işğalçı ölkənin və erməni xalqının sosial-iqtisadi durumu daha da pisləşib. Paralel olaraq, onun Rusiyadan vassal asılılığı güclənib.\nGözləmək olardı ki, “Qarabağ klanı”na qarşı qəzəbli olan xalqın iki il öncə inqilab yolu ilə hakimiyyətə gətirdiyi və Ter-Petrosyanın “müridləri”ndən sayılan Nikol Paşinyan, nəhayət, sərt reallığın gözünə dik baxacaq, “izqoy” vəziyyətə düşən ölkəsini və xalqını tərəqqi yoluna çıxara biləcək - ilk növbədə də əsas iki qonşu dövlət olan Azərbaycan və Türkiyə ilə dil tapmaqla. Əfsus, ümidlər doğrulmadı. Paşinyan reformator ola, tarixi məsuliyyəti öz üzərinə götürə bilmədi. Demək, erməni xalqı ağır bədəl ödməyə davam edəcək...(musavat)\nOxunub: 737Tarix: 04-06-2020 09:09\nErmənistan iqtisadiyyatı dağılır -Moskvanın “qulpsuz çamadan” problemi\nAB 120 hava yolu şirkətini “Qara siyahı”ya aldı –SİYAHI\nErməni prezidenti Berlində rüsvay oldu - Sərkisyanın böyük yalanı


Sessiz umman..: Blog partisi\nBu partinin şərtlərinə görə hər kəs etkinliyin elan olunduğu posta yorum yazaraq qatıldığını bildirməli və bir sual yönəltməli idi. Sonra Annesinin Prensesi püşk atma ilə bu sualları qruplara ayırıb hər kəsə öz qrupundakı sualları cavablamağa dəvət etdi. Mən Cahilokur və Keremesenafikirsanat bloqları ilə bir qrupa düşmüşəm.\nPartinin şərtlərinə görə öz sualımızı da cavablaya bilərik, mən də birinci özümdən başlayıram.\nSual -Həyatda xatırlayınca özünüzlə fəxr etdiyiniz ən gözəl əməliniz hansıdır?\nCavab- Əslində heç bir əməli özüm üçün fəxr hesab etmirəm. Bilirəm ki, hər yaxşı əməlim Rəbbimin məni savab qazandırmaq üçün vəsilə olaraq seçdiyi bir lütfüdür. Bu lütflərdən ən gözəlini bir neçə il əvvəl yaşamışdım.\nÇox dərinə getməyəcəm. Atası rəhmətə getmiş, gözləri görməyən və qohum-əqrəbası olmayan iki bacısı ilə həyata tutunmağa çalışan universitet birincisi bir qız tanımışdım. Çox çətin vəziyyətdə idi. Əslində həmişə qürurlu davranıb, ehtiyaclarını dilə gətirməyən həmin qızı problemini müəlliminə anlatarkən göz yaşlarını tuta bilməməsi çox ağır gəlmişdi mənə. Həmin gün özümə gələ bilməmişdim.\nSonra doğurdanmı əlimdən heç nə gəlməz deyə düşünüb ən azından cəhd etməyə qərar verdim. Tanıdığım bildiyim hər kəsə zəng vurub vəziyyəti anlatdım. Və inanın danışdığım heç bir kəs məni əli boş geri çevirmədi. Burda ürəkdən edilən heç bir işin Rəbbimin nəticəsiz qoymayacağı dərsini də çıxarmış oldum.\nSonda əlimizdə ehtiyacın iki qatı qədər bir imkan yığıldı. Olsun onların qismətidir deyib ziyarətlərinə getdik, bir qılıf uydurub əlimizdəkini qoyub çıxdıq.\nVə mənə ən təsir edən tərəfi sonralar gözləri görməyən ana həmin gün verdiyimiz miqdarı eşitdikdə bu miqdarın bizim bilmədiyimiz borcları da daxil tam olaraq ehtiyaclarının hamısını əhatə etdiyini görüb qızına " Ay bala, bunlar kimdirlərsə bizim evin içini bilirlər" deməsi oldu. Dönə-dönə bizə təşəkkür edərkən " Xala, sizin evin içini biz hardan bilə bilərik?! Hər şeyi görən, bilən sadəcə O'dur. Siz yalnız ona şükür edin. Biz də məhz bizi bu işə vəsilə qıldığı üçün şükür edək " demişdim.\nDediyim kimi özümlə fəxr etdiyim deyil, Rəbbimin vəsilə qıldığı ən gözəl əməlimdir bu məncə.\n2. Kerem Esena:\nSual - Hər kəsin həyatında insana təsir edən, düşüncələrinə yön verən bir şeylər olmuşdur. Səni bu günkü sən edən şeylər nələrdir? Bu həyatında yaşadığın bir xatirə, izlədiyin bir film ya da oxuduğun bir cümlə belə ola bilər.\nCavab - Məni bu günkü mən edən şeylər vaxtılə doğru və gözəl insanlarla tanış olmağımdır. Onların sayəsində həyata gəliş səbəbimi və ümumiyyətlə, həyatın anlamını dərk etmişdim. İnsanları qarşılıqsız sevməyi, hər kəsə empati ilə yanaşmağı, yeri gəldiyində dərdlərinə şərik olub onlarla dərdlənməyi öyrənmişdim. Və təbii ki, deyil oxuduğum bir cümlə, onlarla kitablar... Aralarında bədiisi də var, elmisi də... Amma bir də mənəvi kitablar var ki, onların mənə qatdığı dəyərlər çox qiymətlidir. Son zamanlar içimdə bəzi duyğuların pozulduğunu, deformasiyaya uğradığını hiss edirəm. Və hər dəfəsində bunun səbəbini bu aralar həmin kitabları oxuma fürsətimin olmamasına bağlayıram.\n3. Cahil okur\nSual - Universitetdəki dostlarınız 3 kitab qəhrəmanı olacaq. Hansılarını seçərdiniz?\nCavab - Bu sual bilmədiyim yerdən gəldi :) Çünki mən universiteti illər öncə bitirmişəm. Və təəssüf ki tələbə yoldaşlarımdan heç biri ilə əlaqəm yoxdur. Sadəcə bir tələbə yoldaşım haqqında yazsam kifayət edər hər halda. Yoxsa yazı çooox uzanar :)\nUniversitetdəki tələbə yoldaşlarımdan ən yaxşı yadımda qalanı sinif nümayəndəmizdir (adını yazmayacam). Hamıdan gözəl, hamıdan çox diqqqət çəkən və hamımızdan əyləncəli və hərəkətli bir qız idi. Elə buna görə ilk günlərdən sinif nümayəndəsi qoydular onu. Həmin qızı qəhrəman olaraq seçərdim hər halda.\nAmma sadəcə bu xüsusiyyətlərinə görə deyil. Həmin qız dediyim kimi o qədər əyləncəli idi ki, qrupda sataşmadığı qız qalmamışdı. Baxınca həyata, bütün məsələlərə laqeyd, istədiyi kimi geyinib, istədiyi kimi yaşayan biri idi. Ailədə ətrafda heç kim qarışmırdı ona.\nAmma bir könül yarası da var idi. Və maraqlıdır ki, bunu yalnız tamamilə zidd xarakterlərə sahib olmağımıza baxmayaraq mənə danışmışdı, hətta bərabər çəkdirdikləri şəkillərdən ibarət albomu da gətirib gizli-gizli göstərmişdi. Sevdiyi insanın anası sırf bu rahatlığına görə istəməmişdi onu. Oğlan da zamanla soyumuşdu qızdan. Amma o unuda bilmirdi. Universitet oxuya-oxuya təyyarədə hostes işləyirdi, dolayısıyla, tez-tez xarici ölkələrə uçurdu. Buranı bitirən kimi imtahan verib yenidən oxuyacağını deyirdi. İncəsənətəmi, hüquqamı verim deyə fikir soruşurdu bizdən. Enerjisinə heyran qalırdıq. Yorulmadımı bu qız deyə danışırdıq aramızda.\nMən o vaxtlar gənc yaşda ailə qurmuş, həyat, ailə haqqında idealist düşüncələr daşıyan biri idim. O qız da həmişə eyni şeyi deyirdi biz tamamən zidd qütblərdəyik, sanki sən keçmiş mən gələcəyəm falan. Hər halda öz dəli-dolu, hərəkətli həyatı ilə müqayisədə bəyənmir bizim həyatımızı deyə düşünürdüm.\nUniversiteti bitirməyə yaxın bir-birimizə arzularımızı yazdırdığımız xatirə dəftərləri dolaşmağa başlamışdı əllərimizdə. Mən də yazdırdım qızlara. Amma imtahan, məzuniyyət işləri ilə başımız qarışıq olduğu üçün oxumaq universiteti bitirib hamısından ayrıldıqdan sonra nəsib oldu.\nVə həmin qızın yazdıqlarını oxuyanda təəccübləndim, eyni zamanda, sarsıldım açıqcası. Dəftərimə zaraftlarla dolu xoş arzularını yazdıqdan sonra mənə təsir edən cümlələrini eynilə əlavə edirəm bura " Çox təəssüf ki, mən sənin yaşadığın həyatı yaşaya bilmirəm, bizim həyat tərzimizdə yerdən-göyə qədər fərq var. Sən olanlarnan kifayətlənirsən, mən isə əksinə daha çox şeylər əldə etmək istəyirəm, daha irəli getmək istəyirəm. Ona görə də ailə qurmaq mənim üçün hələ ki, çətin gəlir. Amma çox istəyərdim ki, mən də sevgi ilə ailə qurum və yoldaşımı, uşaqlarımı sevim. Sənə mən həmişə demişəm ki, sən əsl Azərbaycan qadınının nümunəsisən! Başına duz fırla! ( :) ) Mən bir az belə sözlər yazmaqda çətinlik çəkirəm, sözüm çoxdur, sadəcə o incə, bir az kədərləndirici nüanslara toxunmağı sevmirəm. Sevdiyim insanı itirəndən sonra çalışıram bu cür söhbətlərə yaxın gəlməyim, olmur ki, olmur."\nBu cümlələri oxuduğum an qızla yaşadığım bütün dialoqlar, onun davranışları şimşək kimi keçdi hafizəmdən. Sadəcə onda anladım əslində o qızın o cafcaflı görünən həyatı yaşamaq istəmədiyini, çox böyük bir boşluqda olduğunu, buna görə də özünü başını qata biləcək bir çox işə vurub, həyatını bir şeylərlə doldurmağa çalışdığını, sadə, sakit və hüzurlu bir həyat arzuladığını. Onun üçün edə biləcəyim bir şey olardımı bilmirəm. Amma bunu gec anladığım üçün çox üzülmüşdüm. Uzun müddət həmin cümlə gözlərimin önündən getmədi. Uzun illər keçməsinə baxmayaraq indi də tez-tez xatırlayıram. Və hər dəfəsində dua edirəm " Rəbbim ona istədiyi, huzurlu, gözəl bir həyat yaşat" deyə.\nVə bu tələbə yoldaşımı əsərimə qəhrəman olaraq seçərdim. Onun kimi istəmədiyi bir həyatı yaşayan, bədbəxt olduğu halda xoşbəxt görünməyə çalışan, bir çoxlarının bəlkə də həsədlə baxdığı bir həyatı yaşayarkən bambaşqa həyatın xəyalını quran, ətrafında çoxlu insan olduğu halda həmişə yalnız qalan bir çox qadınlara timsal olaraq.\nPS: Qızın cümlələrini eynilə yazmaq üçün xatirə dəftərində onun səhifəsini təkrar oxuyarkən tamamilə unutduğum bir cümləsini də gördüm: Bilirəm ki, kimi unutsan da mən heç vaxt unudulmayacam.\nBax doğurdan da unutmamışam, hətta səni əsərimə seçə biləcəyim bir qəhrəman kimi qələmə verdim.\nYenə çooox uzun alınan bir yazının da sonuna gəldik. Annesinin Prensesine bu gözəl parti üçün təkrardan çox təşəkkür edərək ayrılıram sizdən canlar... Digər yazılarda görüşmək diləyilə sağ olun, var olun və bizimlə qalın :)) ♡♡♡\nUmman Aslan zaman: 11:19\nANNESİ'nin PRENSES'i 10 Mayıs 2017 13:16\nCanmmm severek okuduğumu bilmeni istiyorum.Kendi sorunun cevaplarini okurken keske dedim benim niye karsima cikmiyor.Coook istiyorum elimden geleni fazlasiyla yapmayi.Rabbim.kabul etsin insallah.\nSonuncu sorunun cevabinda ise sunu söylemek istiyorum.Bazen dış görünüş insanları yanıltabilir.Bende sacları boyalı,full makyajli,kpalı olmayan ama asirida acik olmayan biriyim.Disardan sosyete damgası yiyorum.Bi kere konusunca anliyolar tabi herkese uyabilecegimi.Ve dinimide cok sevdigimi.Evet bazen insanlar bilseler isteseler dahi uygulayamayabilirler.İçindeki fırtıbaları görüp anlayabilmek lazim.O arkadasinda ayni sekildeymis.😃\nCok tesekkr ederim bu güzel sohbetin icin ummancım.İyiki katılmıssin 😘😘💕💕💕\nUmman Aslan 11 Mayıs 2017 10:48\nYaaa çox təşəkkür edirəm bu uzun yazını sonuna qədər səbirlə oxuduğun üçün :) Tək oxucusu sən belə ola bilərsən :))) Nə demək. Mən çox təşəkkür edirəm belə bir etkinliklə heç vaxt cavabını düşünmədiyimiz, ağlımıza gəlməyən suallara yanıt verməyimizə vəsilə olduğun üçün. Yeni ideyalar və etkinliklər gözləyirik səndən. Bol bol öpücüklər...\nÖzlem 11 Mayıs 2017 12:53\nBen de okudum ben de! :)\nÜniversiteden arkadaşının duygularını okurken kendimi buldum, sakin huzurlu düzenli bir hayat isteyip bir türlü durulamamak yorucu gerçekten. Şimdi haber alabiliyor musun ondan yoksa irtibatı kopardınız mı?\nUmman Aslan 12 Mayıs 2017 00:25\n:))) Sənə də kocccamann təşəkkürlər. Eyni dünyanın sakinləri olsaq da hər insanın yalnız özünün bildiyi kiçik daxili dünyası da var.Görə bilmədiyimiz bu dünyalarda kim bilir nələr yaşanır. Təəssüf ki, tələbə yoldaşlarımdan heç birisi ilə əlaqəm qalmayıb :(\nSevgi meleyi 11 Mayıs 2017 15:20\nYazın yenə möhtəşəmdir. Oxuduğum zaman bəxi yerlərdə kövrəldiyimi amma cəmiyyət içində olduğum üçün göz yaşlarımı gizlətdiyimi etiraf etməliyəm. Ən çox təsir edənsə qrup yoldaşınla olan xatirən idi ona görə də deyirlər heç kimi xarici görünüşü ilə qınamayın deyə. İnşallah istədiyi həyat nəsib olmuşdur ona .\nUmman Aslan 12 Mayıs 2017 00:21\nTəşəkkür edirəm canım mənim. Doğrudur heç kimin qəlbini, iç dünyasını görə bilmirik. Zahirinə baxıb qiymətləndiririk. Kim bilir həyatımızda neçələrini belə yalnış dəyərləndirmişik.\nEce Evren 11 Mayıs 2017 18:29\nUmnan'cığım, blogdan ayrı kaldım diyorsun ama muhteşem bir dönüş yapmışsın. Özlem kızımın etkinlik ve bizleri kaynaştırmakta kimse eline su dökemez. Cahil Okur oğlum bir kitap kurdudur ve benim gözümde değeri aynı sizler gibi çoktur. Hepinizi kutlar, sevgiyle gözlerinizden öperim canlarım :)\nUmman Aslan 12 Mayıs 2017 00:27\nMinnətdaram xoş sözləriniz üçün Ece ablam. Özləmə bu gözəl etkinliklər üçün nə qədər təşəkkür etsək azdır.\nYeliz'in Keşifleri 13 Mayıs 2017 22:55\nUmman Aslan 15 Mayıs 2017 01:15\n:) Mən də sizi. Təşəkkürlər ♡♡♡\nKelebek Etkisi 14 Mayıs 2017 03:17\nCok guzel bir etkinlik oldu kacirdim ama ben sevgiler💘\nUmman Aslan 15 Mayıs 2017 01:16\nGözəl etkinlikdi doğurdan da. Olsun. Başqa səfərə inşallah :) Öpücüklər... ♡♡♡\nIlgın Dünyası 14 Mayıs 2017 21:19\nTakibe aldım canım sevgilerimle 😍\nUmman Aslan 15 Mayıs 2017 01:17\nMəmnuniyyətlə mən də bloqunuzu ziyarət edib izləməyə aldım. Təşəkkürlər.♡♡\nYine çok güzel bir etkinlik olmuş Umman Hanımcığım ve okurken gülümsedim itiraf edeyim :) Çok selamlar, sevgiler <3\nUmman Aslan 16 Mayıs 2017 08:38\nÜzünüzə gülümsəmə qondurduysaq nə mutlu bizə Məryəm xanım. Təşəkkürlər.♡♡♡\nŞapşik Anne 16 Mayıs 2017 14:41\nBen unuttum ya ona bakmayi :)hiii cok ayip bana\nEylülannesi 17 Mayıs 2017 00:27\nIlk sorunun cevabı etkiledi hakikaten beni de💛 ne güzel yazmışsınız içten samimi cevaplar Yureginize saglik☺\nUmman Aslan 21 Mayıs 2017 08:50\nÇok təşəkkür edirəm. Bəyənmənizə çox sevindim.\nUmman Aslan 17 Mayıs 2017 00:34\nHiii ayıp vallahi... Koş koşşş :)\nBu arada mən də gecikdirmişəm bu yazımı zaten.\nCahil Okur 1 Haziran 2017 01:21\nÖncelikle cevapların için teşekkür ederim.\nGeç kalmış olarak sizi takip ettim sizi beklerim inşallah.


Türkmənistanda prezident seçkisi keçirilir\nTürkmənistanda seçicilər hazırkı prezident Qurbanqulu Berdıməhəmmədovun yenidən seçiləcəyi gözlənilən prezident seçkisində səs verir.\n54 prezident Berdıməhəmmədov həm prezident, həm baş nazir, həm də ali baş komandan titullarını daşımaqla yanaşı, Türkmənistanda yeganə siyasi partiyanın lideridir.\nTəhlilçilər cənab Berdıməhəmmədovun simvolik siyasi rəqiblərinin hökumətdəki yaxın dostları olduğu üçün onun özünə tam yəqinliklə qələbə təmin etdiyini bildirir.\nTürkmənistan dünyanın ən böyük qaz yataqlarına malik dördüncü ölkəsidir. Ölkə prezidentinin xarici ölkələrdən investisiya cəlb etməyə çalışaraq, Türkmənistandan qaz satışlarının divertifikasiyasına çalışacağı gözlənilir.\nTürkmənistan Mərkəzi Asiyada ən qapalı ölkələrdən biri hesab edilir. Ölkə əhalisinin təxminən yarısını təşkil edən 3 milyon nəfər səsvermədə iştirak edir. Avropada Təhlükəsizlik və Əməkdaşlıq Təşkilatı ATƏT siyasi azadlıqlar məhdudlaşdırıldığı və siyasi rəqabət olmadığı üçün Türkmənistana müşahidəçilərin göndərilməyəcəyini bildirib.\nTürkmənistan dünya ölkələrində mətbuat azadlığı indeksini hazırlayan Sərhədsiz Reportyorlar təşkilatının siyahısında yalnız Eritreya və Şimali Koreyadan yuxarı yeri tutur.\nPrezidentliyə namizədlərin qeydiyyatdan keçməsinə 5 gün qalmış müxalif namizədlərin qeydiyyatdan keçə bilməsinə icazə verən qanun qəbul olunmuşdur. Təhlillçilər qanunun prezidentin partiyasının hakim mövqeyinə təsir göstərməyəcəyini bildirir.


admin, Author at İdmanXəbər - Page 4955 of 4962\nİsveç – Norveç 4:2 VİDEO\nÇili İraqı meydana çıxmağa peşman etdi VİDEO\nBeynəlxalq yoldaşlıq görüşləri 14 avqust Çili- İraq – 6:0 Qol: Mena, 8, Sançes, 22, 28, Jin, 37, 45, Anqelo, 80\nUruqvay – Yaponiya 4:2 VİDEO\nBeynəlxalq yoldaşlıq görüşləri 14 avqust Yaponiya – Uruqvay – 2:4 Qol: Forlan, 27, 29, Suarez, 53, Qonzales, 58 – Honda, 72, Kaqava, 55\nFoqts: “Mənə bir futbolçunun necə oynadığı maraqlı deyil”\n“Mən dedim ki, bizə daha çox işləmək lazımdır. Maltanı İsraillə müqayisə edən deyiləm. Mənə bir futbolçunun necə oynadığı maraqlı deyil. Əsas komandanın yaxşı çıxış etməsidir. Neçə\nAzərbaycan – Malta 3:0 – VIDEO\n“Atletiko” hücumçusu ilə müqavilə yenilədi\n“Atletiko”nun futbolçusu Dieqo Kosta klubu ilə müqaviləsinin vaxtını uzadıb. Bu barədə klubun rəsmi saytı məlumat yayıb. Belə ki, braziliyalı hücumçu 2018-ci ilə qədər Madrid təmsilçisinin\nMillimiz Maltanı darmadağın etdi YENİLƏNİB\nBu gün Azərbaycan milli komandası yoxlama görüşündə qüvvəsini sınayacaq. Rəqib Malta seçməsidi. Bundan öncəki oyunlarda Malta yığması millimizi hər 3 görüşdə məğlub edib. Hətta millimiz "cırtdan"\nDünya ulduzu dişlərini dəyişir\n“Atletiko Mineyro”nun ulduz futbolçusu Ronaldinyo yeni imici ilə hər kəsi təəccübləndirəcək. Braziliyalı futbolçu dünyaca məhşur olan dişlərini dəyişəcək. Bu barədə futbolçunun meneceri Roberto Assis məlumat\nVaqif Cavadov “facebook”dan səsləndi: “Qarabağ”ın uğurlarına sevinməyənlər…”\nBir müddət "Qrabağ"ın şərəfini qorumuş, lakin hal-hazırda "İnter"in formasını geyinən Vaqif Cavadov sosial şəbəkələrin birində avrokuboklarda mübarizəni davam etdirən yeganə klubumuza dəstək olub. "Bankirlər"in\nİcraiyyə Komitəsindən vacib 12 qərar\nBu gün AFFA-nın inzibati binasında İcraiyyə Komitəsinin iclası keçirilib. Aparılmış müzakirələrdən sonra aşağıdakı qərarlar qəbul olunub: 1. Birinci Diviziondan Topaz Premyer Liqasına 1 komanda yüksəlsin,\n1 … 4. 954 4. 955 4. 956 … 4. 962


"Signify" may ayınadək Azərbaycanın 3 şəhərində işıqlandırma sistemi - Quracaq - FED.az\nAzərbaycan prezidenti İlham Əliyev "Signify" (əvvəlki adı "Philips Lighting") şirkəti ilə əməkdaşlıqdan məmnunluq ifadə edib və həmçinin Qarabağda azad olunmuş ərazilərdə yeni layihələrin reallaşdrılmasında maraqlı olduğunu bildirib.\nEləcə də bax: "Qarabağda “ağıllı şəhər” və “ağıllı kənd” yaradırıq - SİZ DƏ QOŞULUN" - RPEZİDENTLƏ GÖRÜŞ\nFED.az xəbər verir ki, president İlham Əliyev cümə axşamı "Signify" şirkətinin baş icraçı direktoru Erik Rondolatı videoformatda qəbul edib.\nXüsusilə, prezident Azərbyacanın 3 şəhərində - Bakıda, Sumqayıtda və Şamaxıda küçələrin işıqlandırılması layihəsinin reallaşdırılmasından məmnunluq ifadə edib. Onun sözlərinə görə, bu layihələrin icrası elektrik enerjisinin qənaətinə gətirib.\nÖz növbəsində, Rondolat qeyd edib ki, Bakı, Sumqayıt və Şamaxıda icra olunan layihələrin aprelin sonunadək yekunlaşacaq. O həmçinin əlavə edib ki, şirkət Azərbaycanda yeni layihələrin icrasında maraqlıdır. Xüsusilə, işğaldan azad olunmuş ərazilərin inkişafına toxunub.\nAzad olunan ərazilərdə layihələrə toxunan Əliyev vurğulayıb ki, Azərbaycan Qarabağda çox müasir infrastruktur, o cümlədən “ağıllı şəhərlər”, “ağıllı kəndlər” sistemi yaratmağı planlaşdırır.\n“Proses artıq başlayıb. Ona görə də bizim müvafiq strukturlarımızla beynəlxalq şirkətlər arasında əməkdaşlıq üçün böyük imkan olacaq. Bu səbəbdən mən əməkdaşlığı davam etdirməyi və birinci layihənin ümidvaram ki, çox yaxın zamanda təhvil verilməsini səbirsizliklə gözləyirəm. Bu, əməkdaşlığımızın çox yaxşı göstəricisi olacaq”, - Əliyev vurğulayıb. (İnterfaks)


(Dəlikli dazıotu, Hypеricum pеrforatum). Azərbaycanda yayılmış bitkilərdəndir. Məhəmməd Mömin yazır ki, bu bitki kökünün gücü dörd ilə qədər davam еdir. Dazıotu kökünün pastası qurdqovucu təsirə malikdir. Dazıotunun həliminin vannası prolapsda istifadə olunur və uşaqlıq şişlərini sovurmaq qabiliyyətinə malikdir. Dazı otunun məlhəmi zеytun yağı ilə babasilə xеyirlidir. Həddən artıq qəbul еtdikdə daxili orqanlarda kеçməzlik yaradır. Bunun qabağını bənövşə yağı alır. Hətta sidik kisəsinə də zərər toxundura bilir. Burada anis köməyə gəlir. Dazı otunun qədəri – 12 q qədərdir. Dazını yarısı qədər badam və 2/3 hissəsi qədər ardıc mеyvəsi ilə əvəz еdirlər.\nTarix: 22.08.2012 / 02:51 Müəllif: [Ram] Baxılıb: 930\tBölmə: Şəfalı Bitkilər\nSünnə namazı sevdiyim qiz menen xebersiz Buyusude Bir Guruhun motsar ve bethoven haqqinda melumat Quranın adları və keyfiyyətləri Flora Xəlilzadə Şekspir Vilyam Heç Nədən Hayküy Sonsuzluq haqqında olarlar Dəri təmizliyində sabunun yeri Onun Umrunda Bile Deyilmiwim Meyvelerin Süfrə mədəniyyəti haqqında ilkin məsləhətlər Allah bəndəsini qoruyan əməllər İnsanlar içində dü mehebet donel helbet Tam məxfi film 2004 time Arasında Pul barədə fikirlər insanı xudbinləşdirir DINDEN BIZI HANSI SOZ VE YA HEREKET CIXARA BILER Xan Şuşinski Yuxuda Malina görmək Kişilər ən çox qadınların sinəsinə göz dikirFotoSe bedii edebiyyat insan heyatindakibrolu ALLAH şeytani Niye Oddan Yaradıb Yuzum İsterem Masturbasiya virtual sevginin aci sonluguardi Ordubad Üsulu Maş Şorbası Lətifələr Vadisi 2ci Hissə porno indir Qayıtmadı Maddə 22 Yaqiw Deneleri Beni Sevsen ramilə mustafayeva Qatıqlı təzə lobya Yenede Teklik Kim Cənnətə Daxil Olmayacaq Sen Yene Komputerin Qabagindasan Saqsağan gormek Quymaq Artiq Gelme SIRR eski hikaye qelbim doludu suallar icindiə ALLAH ADINDAN ELMSİZ DANIŞMAQ Super Mezeli Mesajlar Biraz Gülek Salamat Pis öpüşen pis sevişer


Armavirdə AzTV-nin müxbiri Njdenin heykəlinə görə bir dəstə erməninin hücumuna məruz qaldı...\n4 Dek. 2019 12:40\nŞuradan baki-xeber.com-a verilən məlumata görə, müraciətdə bildirilir ki, Armavir şəhərində erməni terrorçusu, Böyük Vətən Müharibəsi illərində nasist Almaniyasının təşkil etdiyi legionda Sovet İttifaqına qarşı döyüşmüş Qaregin Njdeyə xatirə lövhəsi qoyularkən bu, yerli ictimaiyyətin mənfi reaksiyasına səbəb olub. Z.Musayevin məsələ ilə əlaqədar ötən ay hazırladığı reportaj onun çalışdığı Azərbaycan Televiziyasında yayımlanıb. “Kəskin etirazın nəticə olaraq sözügedən xatirə lövhəsi sökülüb. Z.Musayev isə bununla bağlı yenidən reportaj hazırlayarkən təxminən 50-dək erməni onu mühasirəyə alıb, çəkiliş qrupunun kamerasını sındırıb, jurnalistin komputerini əlindən almağa cəhd göstərib. Aqressiv dəstə hətta polisin xəbərdarlığına da məhəl qoymayıb”, - deyə müraciətdə qeyd edilib.


İtaliya Çempionatı 2-ci tur | Frame.az\nİtaliya Çempionatı 2-ci tur\nŞənbə günü start götürən 2-ci turun oyunları arasında əsas diqqət paytaxtdakı qarşılaşmaya yönəlmişdi. Hesab görüşün 15-ci dəqiqəsində açılıb.\nSon mövsümün bombardiri (29 qol) Dzeko meydan sahiblərini hesabda önə keçirib 1:0. İlk hissədə daha 1 neçə qol imkanından yararlana bilməyən “Roma” matçın sonlarında bunun cəzasını çəkib. 67-ci və 77ci dəqiqələrdə İkardi’nin vurduğu 2 qol hesabı İnter’in xeyrinə dəyişdi. Son dəqiqələrdə “İnter” klubunun yeni transferi Vesino fərqlənərək komandasının 3-cü qolunu vurdu 1:3.\nBu qələbədən sonra Luçano Spaletti’nin yetirmələri 2-ci pilləyə yüksəlib. Son illər A Seriyasında hegemonluq edən “Yuventus” səfərdə “Cenoa” komandası ilə qarşılaşıb. Matçın əvvəlində 2:0 öndə olmasına baxmayaraq “Cenoa” üstünlüyünü qoruya bilməyib və yekunda 2:4 hesabı ilə məğlub olub.\n“Napoli” doğma meydanda Atalanta’dan üstün olub 3:1. Milan – Kalyari matçında gözlənildiyi kimi meydan sahibləri qələbə qazanıb 2:1. İlk turda xal itkisinə məruz qalan “Latsio” səfərdə “Kyevo” komandasına minimal hesabla qalib gəlib. Krotone – Verona matçında qapılara qol vurulmayıb 0:0.\n“Fiorentina” öz meydanında Sampdoriya’ya 1:2 hesabı ilə məğlub olub.\nBenevento – Bolonya 0:1 Cenoa – Yuventus 2:4 Roma – İnter 1:3 Spal – Udineze 3:2 Krotone – Verona 0:0 Kyevo – Latsio 1:2 Milan – Kalyari 2:1 Fiorentina – Sampdoriya 1:2 Napoli – Atalanta 3:1 Torino – Sassuolo 3:0\n← İspaniya Çempionatı 2-ci tur\nİngiltərə Çempionatı 3-cü tur →\nMəşqçilərə sertifikatlar təqdim edilib\n30/01/2018 aquaviridis 0\n09/01/2017 09/10/2017 aquaviridis 0


“Elə bildim, başqa kanaldır” – Bahar Muradova AzTV-ni tanımadı – Aydınlıq.Az\n“Bu gün işə lap erkən gəlmişdim. Saat 8- i təzəcə kecmişdi. İlk olaraq televizoru yandırdım. Hər zamankı kimi AzTV-ni seçdım. Əvvəl mənə elə gəldi ki, hansısa başqa bir kanaldır. Amma tanış üzləri və səsləri gördükdən sonra anladım ki, səhv etməmişəm,bu doğurdan da bizim doğma kanalımızdır”. BakuPost xəbər verir ki, bunu vitse-spiker Bahar Musadova sosial şəbəkədə yazıb. O, bildirib ki, tamamilə yenilənmiş səhər studiyasındakı müasir dizayn, musiqi tərtibatı, aparıcıların əhvali-ruhiyyəsi, geyimi, davranışı, rənglər bir sözlə hər şey göz oxşayıb:\n“Qonaqla söhbət ücün secilmiş mövzu da aktual idi. 15 May Beynəlxalq Ailə Günü”nə həsr olunmuş müzakirələri sonadək izlədim.\nArdınca “Gün başladı”proqramı diqqətimi cəkdi. Hər zaman görmək istədiyim və insan əhvalına gözəl təsir edən bir rəngarənglik var idi. Məncə hər şey günə yaxşı başlamaq üçün gözəl düşünülmüş və əla yerinə yetirilməkdə idi.\nSaytımızın redaksiyasına Bərdə rayon Çələ...